Za Srbiju vitalno da događaj iz Libije dobije punu istinu – Studio B\nObjavljeno: 26.02.2016. 15:42 Izmenjeno: 26.02.2016. 15:42\nVučić je istakao da je autopsija nedvosmisleno pokazala da su sve povrede na telima Slađane Stanković i Jovice Stepića nastale istovremeno.\n„Moram da priznam da bi to trebalo baš da ne znam ko kreira, pa da u nekoj drugoj detonaciji negde stradaju, pa da ta tela dovlače…čemu to sve? Teško mi je da u to poverujem, ali hajde da budem korektan, da to ne isključim u potpunosti, da čekam da nam američka strana pruži bilo kakav dokaz da to nisu uradili američki bombarderi ili lovci“, rekao je premijer i dodao da je teško je da se pronađe bilo koji argument za sumnju u ono što smo imali do sad.\n„Po nama su to uradili američki bombarderi i lovci, ako Amerikanci kažu da je drugačije, neka nam pruže dokaze“, rekao je Vučić.\nOn je istakao da „političke izjave“ po tom pitanju ne želi da komentariše, jer je, kako je rekao, lako sticati političke poene, ali da je isto tako lako vratiti se u prošlost.\nZa Srbuju je od vitalnog značaja da tragičan događaj iz Libije dobije punu istinu, „ali ne u političkom i iskrivljenom smilu, zarad sticanja jefitnih poena i patetične politike“, već kako bi se znalo ko je ubio Jovicu Stepića i Slađanu Stanković, naglasio je.\nPremijer je rekao da će se sutra ujutru ponovo sastati sa ambasadorom SAD Kajlom Skatom, navodeći da je važno i da odnosi sa tom zemljom ne budu „zamrznuti“ i da se ne uništi pozitivan trend odnosa u potpunosti, jer od toga zavisi budućnost zemlje.


Priština mora da bude spremna da odbije loš sporazum, kako bi postigla dobar: Danijel Server\nEvropljani i Amerikanci će jako pritiskati Prištinu da postigne dogovor sa Beogradom pre izbora u Srbiji na proleće 2020, napisao je na svom blogu Danijel Server, profesor na univerzitetu Džons Hopkins u Vašingtonu i stručnjak za Balkan.\nServer ističe da “ne vidi nikakvu prednost za Kosovo ako popusti pod tim pritiskom”.\n“Priština mora da bude spremna da odbije loš sporazum, kako bi postigla dobar. Loš sporazum je svaki koji krši suverenitet i teritorijalni integritet zemlje, a dobar sporazum bi obezbedio dovoljan stepen decentralizacije i manjinskim zajednicama omogućio da upravljaju svojim sredinama”, smatra Server.\nAmerički stručnjak za Balkan rekao je da mu nije jasno zbog čega su SAD imenovale dvojicu izaslanika za proces normalizacije odnosa Srbije i Kosova (zamenik pomoćnika državnog sekretara Metju Palmer imenovan je za specijalnog predstavnika državnog sekretara za Zapadni Balkan, a ambasador SAD u Nemačkoj Ričard Grenel imenovan je za specijalnog izaslanika Bele kuće za Srbiju I Kosovo, prim. nov) i smatra da to više odražava konfuziju nego nameru.\n“Ne bi me iznenadilo da etnički nacionalista, ambasador Grenel, koji je već uradio sve što može da uvredi vladu Nemačke, pokuša da oživi propalu ideju o razmeni teritorija”, ocenjuje Server i ponavlja da je za stabilnost regiona ključno da se granice ne crtaju po etničkim linijama.\nNa svom blogu, gde je preneo govor sa konferencije u Tirani “SAD na Zapadnom Balkanu”, Server upozorava Kosovo i Albaniju da napuste ideju o “Velikoj Albaniji”.\n“Vašington i Brisel će nastaviti da nedvosmisleno odbacuju ideju o “Velikoj Albaniji” koja bi uzrokovala nestabilnost. Mudra odluka za Albaniju i Kosovo bi bila da reše unutaršnje probleme unutar postojećih granica, da održavaju dobre odnose sa susedima i bliske kulturološke veze sa Albancima, koji žive u drugim zemljama”.\nProfesor na Džons Hopkinsu kritikuje odluku EU da ne počne pristupne pregovore sa Severnom Makedonijom i Albanijom i piše da “Francuska i Holandija treba da se stide” zbog toga što su uradile Skoplju i Tirani.\n“Razumem da ste razočarani i ljuti, i ja sam. Ali tako nećete daleko dogurati. Pravi odgovor je da se ponovo posvetite reformama potrebnim za članstvo u EU”, zaključuje Server.


Britanija bi sledeće sedmice mogla da krene na ID u Siriji - 29.11.2015, Sputnik Srbija\nBritanija bi sledeće sedmice mogla da krene na ID u Siriji\nPremijer Velike Britanije Dejvid Kameron nada se da će već u sredu dobiti saglasnost parlamenta za učešće te zemlje u vojnoj operaciji u Siriji, kao i da će... 29.11.2015, Sputnik Srbija\nevropa, vesti, svet, velika britanija, sirija, dejvid kameron, islamska država\n21:19 29.11.2015 (Osveženo: 21:20 29.11.2015)\nPremijer Velike Britanije Dejvid Kameron nada se da će već u sredu dobiti saglasnost parlamenta za učešće te zemlje u vojnoj operaciji u Siriji, kao i da će naredne sedmice početi vazdušni napadi na pozicije Islamske države, piše list „Sandej tajms“.\n„Dejvid Kameron će naložiti da Kraljevsko vazduhoplovstvo počne da izvodi precizne udare sa ciljem da ’obezglavi‘ ID u Siriji, ako poslanici ove nedelje budu podržali širenje operacije“, piše list.\nPrema podacima „Sandej tajmsa“, premijer je već naredio komandantima vazduhoplovnih snaga da budu pripravni za vazdušne udare kako bi likvidirali ključne figure ID, uključujući odgovorne za nedavne terorističke napade u Parizu i one koji planiraju slične akcije u Britaniji.\n„Prvi udari Vazduhoplovstva, koji se očekuju već sledeće sedmice, biće usmereni na štabove ID u Raki, kako bi se ’odsekla zmijska glava‘ terorističke organizacije“, navodi list.\nNajveći deo vikenda ministri inostranih poslova i odbrane Velike Britanije provode u razgovorima s poslanicima Laburističke partije, u nadi da će dobiti podršku za vojnu operaciju u Siriji.\nLider laburista Džeremi Korbin ranije je izjavio da će glasati protiv vazdušnih napada u Siriji, ali članovi njegove partije nisu u obavezi da se izjasne na isti način.\nDatum glasanja za sada nije objavljen, a šef britanske diplomatije Filip Hamond je rekao da vlada hoće da dâ vremena parlamentu da donese odluku.\nVelika Britanija u ovom trenutku učestvuje u vojnoj operaciji protiv ID u Iraku, ali ne i u Siriji.


Porodična kuća Jevrema Grujića pamti 7 generacija. Tu kuću danas čuva porodica, Lazar, Alek i Branka koji u ovoj kući i dan danas žive. Lazar Šećerović, prevodilac Aleksandar Conić reditelj i Branka Conić psiholog.Oni zajedno rade na promociji, vidljivosti našeg nacionalnog blaga. Ovaj privatni muzej porodica izdržava ličnim sredstvima i donacijama za posebne projekte.Ova kuća sagrađena 1896. u samom centru Beograda, članica je Udruženja evropskih istorijskih kuća. Sedam generacija ove porodice čuvalo je više od 500 umetničkih dela koja su skrivana tokom proteklih vremena i Drugog Svetskog rata.Ovaj privatni muzej i sačuvano blago porodice je kulturna baština naše zemlje. U ovo kući su živeli Ministar Knjaza Miloša Obranovića, Jevrem Grujić državnik i dipolomata dr Slavko Grujić politicar i diplomata čijom zaslugom je izgrađena Univerzitetska Biblioteka u Beogradu i mnogi značajni ljudi nekoliko epoha.U ovoj kući bila je i partizanska bolnica, tu je otvorena i prva diskoteka, tu se nalazi i puška Hajduk Veljka, remek dela Paje Jovanovića kao i najstarija venčanica u Srbiji Jelene Grujić iz 1853.\nTenis - Italija, finale, prenos (ako Đoković ne igra u finalu)\nTenis - Italija, finale, r.


Roditelji podržavaju svoju decu da se odsele iz Srbije ali ih i brine "odliv mozgova" - Naši u svetu\nRoditelji podržavaju svoju decu da se odsele iz Srbije ali ih i brine “odliv mozgova”\nObjavljeno 18/02/20 u 21:00\nGrađani su sve nezadovoljniji zbog odlaska mladih iz zemlje i razočarani nemarom države povodom „odliva mozgova”, ali svoju decu podržavaju u nameri da se odsele, navodi Demostat pozivajući se na rezultate dosadašnjih istraživanja, prenosi Politika.\nJaku želju za iseljenjem iz Srbije ima 29 odsto mladih, dok 46 odsto njih pokazuje umerenu nameru da ode u inostranstvo, pokazuju podaci Studije o mladima u državama Jugoistočne Evrope 2018/2019, koju je izradila Fondacija „Fridrih Ebert”, a koju je ekspertsko istraživački tim Demostata već obrađivao.\n„Postoje istraživanja Zavoda za statistiku koja pokazuju da većina sugrađana podržava odlazak svoje dece u inostranstvo, to nije iznenađujući podatak, ali sa druge strane oni ne podržavaju odlazak tuđe dece odnosno zabrinjava ih taj trend generalno”, kaže sociološkinja Milica Vesković Anđelković sa Filozofskog fakulteta u Beogradu, prenosi Beta.\nOna naglašava da stare više brinu „populacione politike koje država vodi”, što se ne radi ništa institucionalno da se održi kontakt sa onima koji su otišli.\n„Nije dovoljno da oni šalju novac direktno svojim porodicama nekim kanalima, već osmisliti politike koje će omogućiti da se njihova znanja i iskustva iz inostranstva primene i ovde, iskoristi ono što su oni naučili u inostranstvu. Da šalju svoje kontakte, ideje i znanja, to je ono što bi zadovoljilo starije”, smatra Vesković Anđelković.\n„Nemamo ni iole precizne statističke podatke koliki je broj mladih ljudi napustio zemlju, gde rade, na kojim su univerzitetima. Mi ne vodimo računa o njima i onda je apsurd da se kuka što mladi napuštaju zemlju a ništa se ne radi da se uspostavi veza sa tim ljudima. Institucionalno nije obezbeđeno da se sa njima održava kontakt”, kaže sociolog Srećko Mihailović.


Festival nauke danas počinje na Beogradskom sajmu | Novinska agencija Beta\nDRUšTVO | 14.12.2017 00:10\nFestival nauke danas počinje na Beogradskom sajmu\nFestival nauke danas počinje na Beogradskom sajmu sa 55 postavki i četiri izložbe.\nTaj festival koji se priredjuje po 11. put, i, po organizatorima, nudi "najbolju naučnu zabavu za sve uzraste", trajaće četiri dana, do nedelje, 17. decembra.\nCentralna tema ovogodišnjeg Festivala nauke je "Pokret", uz naučni poligon "Nauka u pokretu" što je "jedna od najzanimljivijih festivalskih poslastica".\nNa najvećem festivalu te vrste na Balkanu, učestvovaće više od 700 naučnika, koji će, kako je najavljeno, "kroz svet naučnih izazova provesti sve zaljubljenike u nauku".\nBiće prikazana i "solarna kuća budućnosti", "naučni bicikl" kojim se može dopuniti mobilni telefon ili osvetliti soba, dok će se na "Naučnoj bini", uz pomoć fizičara, objasniti tačke koje se izvode po cirkusima.\nNa Festivalu će učestvovati predstavnici više od 75 škola, fakulteta i instituta iz Srbije, naučnici i iz SAD, Francuske, Estonije, Izraela, Bugarske i Poljske.\nPod sloganom "Jedan na jedan" svi zainteresovani će moći da "izađu na crtu najvećim naučnim izazovima" i da "u neposrednom direktnom kontaktu sa naučnicima isprobaju razne naučne eksperimente i upuste se u nezaboravne naučne avanture", piše na sajtu Festivala.\nDeca su najbrojniji posetioci Festivala, dolaze i odrasli, a zajednički su im "mašta, dobro raspoloženje, neprekidna želja za novim saznanjima i nestrpljivost u prikupljanju informacija o tačnom pulsu planete na kojoj živimo", poručuju organizatori.\nFestivalski program ove godine raspoređen je u četiri hale Beogradskog sajma: interaktivne naučne postavke su u halama 7, 8 i 9, dok je "eksplozivna Naučno-fantastična bina" ove godine u Hali 5.


RTS :: Kako se kretala cena goriva u Srbiji od maja do jula i zbog čega\nEkonomija Kako se kretala cena goriva u Srbiji od maja do jula i zbog čega\nčetvrtak, 06. avg 2020, 15:17 -> 17:07\nU julu, tačnije u prethodnih pet nedelja, prosečne maloprodajne cene benzina i dizela povećane su za oko pet dinara po litru, saopšteno je iz Udruženja naftnih kompanija Srbije.\nU saopštenju se navodi da je srpsko tržište, podjednako kao i ostala tržišta u regionu, reagovalo na povećanje cene sirove nafte, koja je u prethodna tri meseca poskupela čak za oko 130 odsto.\nIstiče se da se barel referentne nafte "brent" krajem aprila prodavao za oko 20 dolara, početkom juna za 40, a juče za oko 45 dolara.\n"Dosadašnji deo 2020. se jasno može podeliti na dva perioda, prvi period pada cene nafte, od januara do kraja aprila, kada se cena strmoglavila za gotovo 50 dolara po barelu", navode iz Udruženja naftnih kompanija Srbije.\nIstiče se da je tokom drugi dela godine, od kraja aprila do kraja jula, cena nafte povećana za oko 25 dolara po barelu.\nDodaje se da je promena cene goriva takođe imala jasno razgraničene periode. Navode da su cene goriva u Srbiji bile u padu sve negde do sredine maja, benzin je pojeftinio za oko 27 dinara, a dizel za oko 33 dinara po litru.\nZatim je, kako se navodi u saopštenju, usledila jednomesečna stagnacija cena, nakon čega su se promene na globalnom tržištu počele odražavati i na cene u Srbiji.\nIstiču da su u međuvremenu povećane i akcize tako da su proizvođači i uvoznici na račun dažbina morali da izdvoje dodatnih oko 1,30 dinara.\nU saopštenju se ističe da je ukupno povećanje prosečnim maloprodajnih cena benzina i dizela u ovom periodu iznosilo oko 11 dinara po litru.\nCena tečnog naftnog gasa je, kako se navodi, imala svoju nezavisnu dinamiku kretanja, tako da je zabeležen manji pad cene oko 17 dinara po litru, ali je zatim usledilo i manje povećanje cene od 7,60 dinara po litru.


24. sednica Odbora za spoljne poslove\nNa sednici Odbora za spoljne poslove, održanoj 13. jula 2021. godine, članovi Odbora usvojili su inicijative za posete i konstatovali predstojeće redovne aktivnosti stalnih delegacija.\nČlanovi Odbora za administrativno-budžetska i mandatno-imunitetska pitanja održali su 7. jula 2021. godine sednicu, na kojoj su razmotrili Odluku Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini.\nNa sednici Odbora za administrativno-budžetska i mandatno-imunitetska pitanja, održanoj 6. jula 2021. godine, razmotrena je ostavka koju je na funkciju narodnog poslanika podnela Maja Grbić.\nNa sednici Odbora ustavna pitanja i zakonodavstvo, održanoj 6. jula 2021. godine, razmotren je Predlog Odluke o dopuni Odluke o obrazovanju Radne grupe za izradu akta o promeni Ustava Republike Srbije.\nNa sednici Odbora za pravosuđe, državnu upravu i lokalnu samoupravu, održanoj 6. jula 2021. godine, razmotren je Predlog odluke o izboru predsednika sudova, koji je podneo Visoki savet sudstva.\nPrva sednica Radne grupe za izradu akta o promeni Ustava Republike Srbije\nNa sednici Radne grupe za izradu akta o promeni Ustava Republike Srbije, održanoj 30. juna, utvrđen je način rada te Radne grupe.\nOdbor za prava deteta održao je 30. juna sednicu, na kojoj je razmotreno obeležavanje meseca roditeljstva.


TL 9000 – Sistemi menadžmenta kvalitetom u telekomunikacijama | SGS Srbija\nRoba Široke Potrošnje i Maloprodaja TL 9000 – Sistemi menadžmenta kvalitetom u telekomunikacijama\nAko želite da prodajete telekomunikacione proizvode i usluge na savremenom konkurentnom tržištu, primenom standarda TL 9000 izdvojićete se od konkurencije.\nU industriji sa kratkim radnim vekom proizvoda i visokim očekivanjima u pogledu bezbednosti i kvaliteta, iskoristite sertifikaciju za TL 9000 standard za obezbeđenje kvaliteta u telekomunikacijama.\nMeđunarodno priznat TL 9000 standard za telekomunikacije definiše zahteve sistema menadžmenta kvalitetom u vezi sa projektovanjem, razvojem, proizvodnjom, isporukom, instalacijom i održavanjem telekomunikacionih proizvoda i usluga. Bićete konkurentniji ako usmerite pažnju na performanse, upravljanje troškovima i njihovo smanjenje, stalno unapređenje i poboljšanje poslovnih odnosa između kupaca i dobavljača.\nAko ste dobavljač telekomunikacionih proizvoda i usluga, sertifikat za sisteme menadžmenta kvalitetom u skladu sa TL 9000 standardom podržava vašu komunikacionu strategiju, učvršćuje suštinske vrednosti vaše firme i pokazuje da možete da postignete najviše standarde u industriji telekomunikacionih proizvoda i usluga.\nPrednosti sertifikacije sistema menadžmenta kvalitetom u skladu sa zahtevima standarda TL 9000:\nManja potreba za ispunjavanjem zahteva drugih standarda za menadžment kvalitetom u telekomunikacionoj industriji; TL 9000 utvrđuje standardne zahteve za sistem menadžmenta kvalitetom za dobavljače telekomunikacionih sistema, hardvera, softvera i usluga;\nVeća konkurentnost zbog pažnje usmerene ka performansama, metrici zasnovanoj na troškovima, ukupnog smanjenja troškova, stalnog unapređenja usluga i poboljšanih poslovnih odnosa između kupaca i dobavljača;\nPodržava vašu komunikacionu strategiju, učvršćuje suštinske vrednosti vaše firme i pokazuje da možete da postignete najviše standarde u industriji telekomunikacionih proizvoda i usluga.\nSGS je najtraženije telo za sertifikaciju preko treće strane u svetu i vodeća organizacija za akreditaciju sertifikata TL 9000/sertifikata za telekomunikacije, kao i za ispitivanje, sertifikaciju proizvoda i druge procene usaglašenosti u okviru telekomunikacione industrije.\nNaši proveravači u okviru telekomunikacione industrije poznaju tehniku i propise i mogu da obave vrlo ozbiljne i profesionalne provere u skladu sa standardom TL 9000. Naši proveravači vam omogućavaju da ostvarite ciljeve u vezi sa kontrolom kvaliteta i sistemima menadžmenta u okviru telekomunikacione industrije kada god je moguće.\nPostanite partner SGS-a zbog sertifikacije za TL 9000 i postanite konkurentna organizacija.


Šta se desi u telu kad vozite bicikl samo 20 minuta dnevno - Pokazivač\nRadi se o aktivnosti koju je najlakše uklopiti u svakodnevni život jer je bicikl, osim sredstva za rekreaciju, i prvozno sredstvo koje će vas bez problema odvesti od točke A do točke B i pritom ćete izbeći zastoj u saobraćaju.\nOsim toga, na vožnji bicikla će vam biti zahvalni vaš imuni sistem, srce, mozak i mišići jer na svaku od ovih stavki vožnja bicikla ima pozitavan učinak, a na kraju dana vaše telo će vam biti zahvalno jer ćete lakše utonuti u san, piše Zadovoljna.hr.\nA u postizanju ovog cilja idelan partner može da vam bude upravo bicikl – dovoljno je samo dvadesetak minuta vožnje dnevno kako bi postigli cilj.\nNa kraju, lako je moguće da ste i sami nekad započeli s nekom fizičkom aktivnošću i vrlo brzo od nje odustali. Vožnja bicikle vrlo često nije jedna od takvih aktivnosti.\nLjudi koji ubace vožnju bicikla u svoju svakodnevnicu često su toj aktivnosti duže odani nego oni koji na primer krenu u teretanu. Za razliku od drugih oblika vežbanja, većina ljudi koji se bave biciklizmom ostaju mu odani ceo život.\nPrethodni tekstPrestolonaslednik Aleksandar: “Vreme je za istinu”\nSledeći tekstČedna Radinovic Lukić Lalić: Misli moje


Crna Gora dozvoljava sklapanje gej brakova?! | Skandalozno\nCrna Gora će uskoro dozvoliti sklapanje istopolnih brakova!\nCrna Gora će uskoro dozvoliti sklapanje istopolnih brakova, a isto bi u skorijoj budućnosti mogla da učini i Srbija! Sagovornici Kurira ocenjuju da nam je to nametnuto kao uslov za ulazak u EU i da će se ova tema uskoro naći i pred Srbijom!\nNaime, Nacrt zakona o istopolnim brakovima, koji su ranijih godina usvojile Hrvatska i Slovenija, vrlo brzo će se u Crnoj Gori naći pred tamošnjim poslanicima, koji će ga najverovatnije i usvojiti, pa bi upravo Srbija mogla da bude sledeća država koja će dozvoliti da se pred matičarom venčaju dve žene ili dva muškarca.\nGej aktivista Predrag Azdejković ocenjuje da Crna Gora zna gde ide i kako tamo što pre da stigne, tako da je na tom evropskom putu odlučila i da zakonski reguliše istopolne parove.\n– Nadam se da će i Srbija učiniti isto uskoro, da ne bude baš najgora u regionu, i to pored premijerke koja je naša. Nama je još vlada Aleksandra Vučića obećala regulisanje istopolnih partnerstava, ali još uvek ništa od toga – navodi on.\nAkademik Matija Bećković ističe da ga ne iznenađuje ozakonjenje gej brakova kod Crnogoraca.\n– Pošto sam negde pročitao da se u Crnoj Gori uskoro neće rađati ženska deca, nadam se da će prvi partneri imati brkove i kubure za pojasom – kaže Bećković i dodaje da bi i „Srbija, koja se hvali nikad boljim odnosima s Crnom Gorom, mogla da krene njenim putem“.\nSociolog Ratko Božović ne skriva da je očekivao da će Srbija usvojiti gej brakove pre Crne Gore, koja je od nas malo više tradicionalnija i patrijarhalnija.\n– To je daleko od onog što je naše razumevanje braka, ali to više nije naša, već evropska priča. Ako već hoćete u EU, ne možete se kriti iza neke tradicionalne priče – navodi Božović.\nBudite prvi sa komentarom na članku "Crna Gora će uskoro dozvoliti sklapanje istopolnih brakova!"


Nova podrška EU od 10 miliona evra - Radio Luna\nPočetna Srbija i region Nova podrška EU od 10 miliona evra\nPodršku će dobiti i ugrožene grupe\nEvropska unija je opredelila još deset miliona evra bespovratnih sredstava za oporavak od posledica kovida 19 koja će biti realizovana kroz EU PRO Plus program. Sporazum o dodatnoj pomoći potpisali su danas u Beogradu ministarka za evropske integracije Jadranka Joksimović i šef Delegacije Evropske unije (EU) u Srbiji, ambasador Emanuele Žiofre.\nDodatnih deset miliona evra namenjeni su za unapređenje i jačanje otpornosti i za saniranje posledica pandemije kovida19 na niovu lokalnih samouprava, ali i u sektoru malih i srednjih preduzeća, koja su kičma naše privrede, rekla je Joksimović.\nTežimo da uposlimo sve kapacitete i da svako dobije šansu da doprinese ne samo reformama već i ličnom napretku, boljem životnom standardu, a samim tim i lokalnoj zajednici i celoj zemlji. A evropske integracije su pravi instrument za postizanje takvih rezultata, naglasila je Joksimović i dodala da je suština programa EU PRO Plus da se dopre do svakog građanina bez obzira u kom delu zemlje živi.\nMinistarka Joksimović i ambasador Žiofre su najavili i tri javna poziva EU PRO Plus programa, ukupne vrednosti 4,5 miliona evra, putem kojih će EU podržati razvoj lokalne infrastrukture, konkurentnosti malih i srednjih preduzeća kao i unapređenje socijalnih usluga u 99 lokalnih samouprava u dva regiona Šumadije, Zapadne Srbije, Južne i Istočne Srbije.\nTakođe, organizacije za podršku poslovanju, kao što su regionalne razvojne agencije, biznis inkubatori, naučno-tehnološki parkovi, klasteri, poslovna udruženja, privredne komore, kao i istraživačke i visokoškolske ustanove mogu da se prijave na javni poziv usmeren na unapređenje konkurentnosti i održivosti poslovanja malih i srednjih preduzeća i preduzetnika i preduzetnica.\nEvropska unija je za ovaj poziv, otvoren do 2. februara 2022. godine opredelila 500.000 evra.\nTreći poziv namenjen civilnom društvu koji će za cilj imati unapređenje socijalne zaštite na teritoriju koju pokriva EU PRO Plus biće objavljen u januaru 2022. godine. Aktivnosti EU PRO Plus programa koji doprinosi ravnomernijem društveno-ekonomskom razvoju Srbije, Evropska unija podržava sa 30 miliona evra. Program, čiju realizaciju vodi Ministarstvo za evropske integracije, ima za cilj da doprinese poboljšanom upravljanju teritorijalnim razvojem, ekonomskom rastu i unapređenju lokalne infrastrukture i kohezije u 99 jedinica lokalne samouprave. Aktivnosti na terenu sprovodi UNOPS.


Beta 22. marta 2016. 14:45\nŠef odbora za evropske poslove nemačkog Bundestaga Gunter Krihbaum izjavio je danas u Beogradu da proces evropskih integracija nije sredstvo za rešavanje bilateralnih sporova i dodao da je optimista da će Srbija uskoro otvoriti poglavlja 23 i 24 o u pregovorima o članstvu sa EU.\n„Ako se zaista radi o evropski značajnim pitanjima o tome treba da odluči Evropska komisija, a ako se dodje do zaključka da je reč o bilateralnim pitanjima postoji mogućnost da se zemje obrate medjunarodnom sudu“, rekao je Krihbaum posle razgovora sa premiejrom Srbije Aleksandrom Vučićem.\nPremijer Srbije je rekao da je uveren da će Evropa i ceo svet uspeti da nadju pravi odgovor na te dogadjaje.\n„Ne smem da paničimo, unosimo nered u svoje društvo i da menjamo način života jer je upravo to ono što teroristi žele da postignu“, istakao je Vučić.\nOn je dodao da je zbog poplava i migracija već podignuta „funkcionalna operabilnost“ bezbednosnih snaga Srbije i da treba preduzeti sve mere da se zaštite ljudi, ali je dodao da nikada ne postoje stoprocentne garancije.


Republika / ŠIROM SRBIJE POČELO VAKCINISANJE PROTIV SEZONSKOG GRIPA: Daće bog, uskoro ćemo ovako i za koronavirus!\nčetvrtak, 1. 10. 2020.| 22:16\nU domovima zdravlja širom Srbiji juče je počela vakcinacija građana protiv sezonskog gripa. Država je ove godine obezbedila više od 500.000 doza, oko 200.000 iz našeg Instituta "Torlak" i oko 344.000 doza od stranih dobavljača. Ministar zdravlja Zlatibor Lončar apelovao je da ljudi iskoriste povoljnu epidemiološku situaciju i manji broj zaraženih od koronavirusa i što pre prime vakcinu, pogotovo hronični bolesnici.\n- Sada je najmanji rizik da se ode do doma zdravlja i da se ljudi vakcinišu. Vakcina protiv gripa će u velikoj meri pomoći i u borbi sa virusom korona - rekao je Lončar.\nU domovima zdravlja koje su naši novinari juče obišli većih gužvi nije bilo, a procedura vakcinacije podrazumeva prvo odlazak kod izabranog lekara.\nU privatnim klinikama, s druge strane, juče nije bilo moguće primiti vakcinu protiv gripa, mada neke od njih reklamiraju tu uslugu. Razlog je što im vakcine još nisu stigle, a kako smo čuli, cena vakcinacije biće oko 2.000 dinara, u šta je uračunat i pregled lekara.\nKompletna revizija za svaku smrt\nVakcine za KOVID-19 koštaće državu između 20 i 26 dolara, odnosno 2.000-3.000 dinara za dve doze, ali će ih građani dobijati besplatno. Kako je juče naglasio predsednik Aleksandar Vučić, biće uvezene na osnovu kvaliteta, a ne na osnovu zemlje porekla.\nVučić je izjavio i da će Srbija u narednom periodu uraditi kompletnu reviziju za svaku smrt od početka epidemije korone u našoj zemlji kako bi se proverilo da li se broj poklapa sa brojem iz sistema. Istakao je da je država od početka sve podatke prikazivala transparentno i uveren je da neće biti nekih većih razlika u odnosu na onu brojku iz sistema.\nČak 50% više zaraženih\nZaraženo 111 (39 više nego dan ranije)\nTestirano 6.139 (422 manje nego dan ranije)\nUkupno umrlo 750\nNa respiratoru 23 (dvoje više nego dan ranije)\nHospitalizovano 276 (sedmoro više nego dan ranije)\nSrbija Vakcina Vakcinacija Sezonski grip Koronavirus Domovi zdravlja\nNema više čekanja: Mi sada imamo 4 vakcine, Kinezi NATERALI druge da se ubrzaju


Tinejdžer poreklom iz Srbije i još dva njegova druga odlučila su da isprobaju petarde koje su kupili za proslavu Nove godine, a za mesto na kom bi mogli da ih […]\nRazgovori pokrenuti s ciljem da se očuva nuklearni sporazum sa Iranom nastavljeni su danas u Beču i iranski zvaničnici izrazili su oprezni optimizam. Portparol iranskog Ministarstva spoljnih poslova Said Hatibzadeh […]\nSrbi u Austriji protestovali su danas ispred Ambasade Australije u Beču zbog neshvatljivog ponašanja australijskih vlasti prema prvom reketu sveta Novaku Đokoviću. Više Srba i Austrijanaca okupilo se sa parolama, […]\nNajveći broj zabeležen je u 42. kalendarskoj nedelji sa 10.600 slučajeva, a prošle nedelje registrovano je 7.600. U istom periodu 2019/2020 je bilo svega 5.800 slučajeva. Prema zvaničnim podacima Službe […]\nGradonačelnik Beča Mihael Ludvig odlučio je u utorak nakon sastanka sa medicinskim stručnjacima da od 1. oktobra dodatno pooštri mere zaštite od koronavirusa za grad i pokrajinu Beč. Kako je […]\nAko se detaljnije analizira 701.700 doseljenih Bečlija, onda se vidi da najveću grupu od 90.000 čine Bečlije rođene u Srbiji, a zatim slede Turska, Nemačka, Poljska, Bosna i Hercegovina, Rumunija. […]\nU Beču, u želji da podstaknu što veću vakcinisanost stanovništva, stalno rade na proširenju mreže punktova za vakcinaciju protiv korona virusa, a sada je u nju uključen i bordel. Bordel […]\nPtica čeličnih krila, ATR72 ponovo se spustila na pistu aerodroma „Morava“ u Lađevcima, jer su nakon višemesečne pauze obnovljeni letovi za Beč. Svi koje žele iz ove vazdušne luke da […]\nU bečkoj metro stanici Šotenring jedan Srbin je, tokom svađe sa dvojicom mladića, protivnicima naneo teške rane ugrizom. Mladići su nosili tepih prijatelju, koristeći metro. U metro stanici oni su […]\nCIA smenila šefa centra u Beču zbog “havanskog sindroma”\nAmerička Centralna obaveštajna agencija (CIA) je smenila šefa svoje stanice u Beču usled navodno neadekvatnog odgovora na izveštaje o incidentima sa “havanskim sindromom” u ambasadi SAD u Berlinu o čemu je ranije […]\nIako naših sunarodnika ima gotovo na svakom delu sveta, veliki je broj onih koji tek planiraju da, zarad karijere, obrazovanja ili kvalitetnijeg života otputuju u inostanstvo. Najviše njih, ali i […]\nAustrijska policija danas je sprovela specijalnu operaciju u beloruskoj ambasadi u Beču nakon primljene pretnje bombom, ali tokom pregleda nije pronađena nikakva eksplozivna naprava. Kako se navodi u saopštenju policije, […]


Koji znaci su najviše sposobni da iskoriste tuđe mane?! - AstroSavet\nAstrosavet, avesti, Katarina Anđelić\t 01/12/2018\nSvi imamo mane, ali je stvar u tome koliko su one vidljive, odnosno, koliko smo sposobni da ih vešto prikrivamo, u cilju da ih drugi ne primete. Postoje i ljudi kojima, kao da je profesija da traže drugima mane, ali nije to cilj, već je cilj nakon detektovanih mana, kako iste mane iskoristiti. Evo kojim znacima nikako ne smete da pokažete svoje mane i slabosti kako ne biste upali u njihove „zamke“ koje postavljaju.\nPročitaj još Kom krugu pakla pripada vaš znak?\nDnevni horoskop – Subota 1.12.2018\nNumerološki savet dana – Utorak 4.12.2018\nPočetna › Astrosavet › Koji znaci su najviše sposobni da iskoriste tuđe mane?!


"Dobri čovek", predstava po tekstu Branislava Nušića u bečkom "Akzent" teatru - Naši u svetu\nObjavljeno 23/08/19 u 21:30\nKabaretska predstava “Dobri čovek” rađena je po tekstu svojevrsnog dnevnika koji je Branislva Nušić pisao krišom dok je robijao u Požarevcu zbog “teškog” prekršaja – satirične pesme “Dva raba”. U zatvoru je proveo godinu dana, od čega veliku većinu u samici. Uprkos tome smogao je snage i hrabrosti da zabeleži svoja razmišljanja o situaciji u kojoj se našao, ali i svetu i Srbiji, i sve to na sebi svojstven način – blakonakolno i sa puno ironije.\nPredstava je britka, satirična, duhovita i “gađa” u sam centar srpskog mentaliteta, koji se po svemu sudeći ne menja već stotinama godina i svaka misao je aktuelna, kao da je napisana danas.\nPremijerno izvođenje predstave održano je 28. novembra 2018. u Narodnom pozorištu u Beogradu, što je ujedno bio i prvi put da su uopšte ovi Nušićevi tekstovi izvedeni na sceni. Publika će imati jedinstvenu priliku da sazna više i o nekim drugim stranama života jednog od najvećih pisaca sa naših prostora.\nBranislav Nušić rođen je 8.oktobra 1864. u Beogradu, kao Alkibijad Nuša, u cincarskoj porodiciĐorđa i Ljubice Nuše. Svima nama poznat je kao najveći srpski komediograf svih vremena, pisac drama, romana, priča i eseja, kao upravnik, diplomata, novinar, začetnik retorike u Srbiji ali i kao jedan od roditelja 1300 kaplara. Pored svega nabrojanog, bio je i veliki vizionar i najprecizniji zapisničar srpskog mentaliteta, srpskog duha i naravi, što ga čini besmrtnim.\nDiplomirao je na pravnom fakultetu u Beogradu, a tokom studija je neko vreme proveo u Gracu.\nSa samo devetnaest godina, još tokom studija, 1883. godine napisao je svoju prvu komediju “Narodni poslanik” i pokazao ne samo fantastično razumevanje društvenih prilika, već i dragocenu prizmu kroz koju ih posmatra, kao i sjajnu veštinu pisanja. Neko vreme radio je u državnoj službi iz koje je crpeo beskrajni materijal za pisanje o nesavršenosti sistema, birokratiji i mentalitetu ovog područja.\nPredstava će se održati u Beču, 29. septembra u Teatru “Akzent”, Theresianumgasse 18 u 19h i 30.\nU glavnim ulogama su poznati i proslavljeni srpski glumci Ljiljana Blagojević, Branisalv Tomović, Vesna Stanković.\nbečBranisalv TomovićBranislav NušićLjiljana BlagojevićPredstava Dobri čovekSrpski glumciVesna Stanković\nAkademik Nikola Hajdin: Klečao sam i plakao kada su ubili kralja Aleksandra, za Titom nisam


Datum: 12 februar 2010\nTim Udruženja javnih tužilaca i zamenika javnih tužilaca Srbije za pravnu podršku neizabranim članovima je na stanovištu da neizabrani javni tužioci i zamenici javnih tužilaca nakon dobijanja Rešenja o pravu „na naknadu plate u trajanju od šest meseci u visini plate“, koju su imali u trenutku prestanka dužnosti u odgovarajućem javnom tužilaštvu mogu da:\n1. Izjave Ustavnu žalbu, ako to nisu učinili u prethodnom periodu. Navedeno Rešenje bi moglo da bude osnov za zasnivanje novog roka za izjavljivanje Ustavne žalbe. Takav zaključak proističe iz činjenice da se u pomenutom Rešenju konstatuje da je dužnost javnom tužiocu, odnosno zameniku prestala sa 31.12.2009. godine (model Ustavne žalbe nalazi na sajtu Udruženja javnih tužilaca i zamenika javnih tužilaca Srbije www.uts.org.rs).\n2. Ili da na osnovu pomenutog rešenja ulože žalbu Ustavnom sudu iz čl.161 Ustava(ako nisu uložili Ustavnu žalbu). Naime, jedan broj članova Tima smatra da konstatovanje činjenice u Rešenju, da je funkcija prestala 31.12.2009 godine, stvara i pravni osnov za žalbu Ustavnom sudu po članu 161. Ustava Republike Srbije ( model žalbe Ustavnom sudu takođe se nalazi na sajtu Udruženja javnih tužilaca i zamenika javnih tužilaca Srbije www. uts.org.rs.)\nTakođe Vas obaveštavamo da je Udruženje zatražilo od Državnog veća tužilaca da svakom neizabranom kandidatu dostavi odluku sa obrazloženjem i da mu omogući uvid u dokumentaciju koja se odnosi na odluku da određenom javnom tužiocu ili zameniku prestane funkcija.


RTCG - Radio Televizija Crne Gore - Nacionalni javni servis :: Društvo :: Unija za Mediteran pokazala da zajedništvo riješava izazove\n29. 11. 2021. 12:53 >> 12:54 0\nSaradnja u okviru Unije za Mediteran pokazala je da izazovi i krize mogu biti riješeni samo zajedničkim snagama. Ta saradnja može izgraditi mir, stabilnost, prosperitet i napredak u euro-mediteranskom regionu, ocijenio je ministar vanjskih poslova Đorđe Radulović na VI Regionalnom Forumu Unije za Mediteran (UzM) koji se održava u Barseloni.\nŠef crnogorske diplomatije kazao je da je istorija Mediterana neodvojiva od Evrope i kako je naglasio, mora se nastaviti konstruktivan politički dijalog i djelovanje u okviru regionalnih projekata od značaja za naše narode.\nKako navode u saopštenju, istakao je značaj ostvarivanja ciljeva UzM koji se odnose na uklanjanje zagađenja Sredozemnog mora, zaštitu životne sredine i biodiverziteta, borbu protiv klimatskih promjena, kao i stvaranja prilika za osnaživanje žena, podršku mladima, veću mobilnost ljudi, naučna istraživanja i saradnju univerziteta.\nRadulović je informisao da je Vlada Crne Gore tokom ove godine proglasila dva zaštićena morska područja u zemlji – parkove prirode Platamuni i Katič, te da do kraja 2021. planira da proglasi treće morsko i priobalno zaštićeno područje u parku prirode Stari Ulcinj, što predstavlja doprinos "globalnoj klimatskoj slagalici". U tom kontekstu, prenio je spremnost Crne Gore da nastavi da doprinosi ciljevima ove organizacije i igra aktivnu ulogu u stvaranju stabilnijeg, sigurnijeg i ekonomski razvijenijeg regiona.\n"Predsjedavajući su poručili da razvoj mediteranskog regiona treba da se temelji na jedinstvu i jačanju multilateralnog djelovanja, kako bi zajednički prevazišli nejednakosti i suočili se sa brojnim izazovima na zdravstvenom, humanitarnom i bezbjednosnom planu. Ukazali su i na značaj promovisanja održivog razvoja, digitalne transformacije, slobodne trgovine, investicija, kao i stvaranja preduslova za bolji položaj žena i mladih", navode u saopštenju.


Fener slavio u Atini, Baskonija iznenadila Barselonu - BIGportal.ba\nFener slavio u Atini, Baskonija iznenadila Barselonu\n2 Januara, 2020 3 Januara, 2020 0147\nIzabranici Željka Obradovića su u potpunosti okrenuli meč u svoju korist i održavali dvocifrenu prednost. U nekoliko navrata uspeo je Olimpijakos da smanji zaostatak, ali ne i da ozbiljnije priđe svom protivniku.\nU sledećem, 18. kolu Evrolige Fenerbahče će gostovati ekipi Baskonije, dok će Olimpijakos putovatiu Španiju, gde će igrati protiv Valensije.\nEvroliga, 17. koloČetvrtak:\nC. zvezda – Bajern 93:63\nŽalgiris – Makabi 73:68\nOlimpijakos – Fenerbahče 87:96\nBaskonija – Barselona 76:74\n18.00 CSKA – Panatinaikos\n18.30 Anadolu Efes – Himki\n20.45 Lion – Real\n20.45 Olimpija Milano – Zenit\nNajefikasniji u ekipi Baskonije bio je Pjeria Henri s 20 poena, dok je Barselonu predvodio Nikola Mirotić, koji je postigao 17 poena.\nBaskonija je na samom startu utakmice stigla do prednosti, a u uvodnim minutima druge deonice ta prednost je postala dvocifrena.\nBaskonija je u potpunosti kontrolisala meč, da bi Barselona tek u poslednjim minutima duela uspela da smanji zaostatak na jednocifren broj i uvede u neizvesnu završnicu.\nNekoliko sekundi pre kraja Barselona je stigla i do izjednačenja, posle izvođenja slobodnih bacanja, ali je usledila nova dvojka Baskonije, koja je i rešila pitanje pobednika.\nBaskonija se trenutno nalazi na 12. poziciji Evrolige, dok je Barselona na trećem.\nU sledećem, 18. kolu elitnog takmičenja Baskonija će ugostiti Fenerbahče, dok će košarkaši Barselone dočekati Efes.\nLiverpul ne posustaje, “štiklirali” tri boda i protiv “oštrica”


Usvojen okvirni sporazum o prodaji NIS-a Rusima\npogoni Nafne industrije Srbije\nVlada Srbije usvojila je danas nacrt međudržavnog energetskog sporazuma sa Rusijom o privatizaciji Naftne industrije i izgradnji magistralno-tranzitnog gasovoda.\nOvim sporazumom jos nisu definisani detalji, tako da se ne zna za koliko će biti prodat NIS, kao ni konačna vrednost i troškovi izgradnje gasovoda.\nUsvojeni sporazum ima okvirni karakter, tako da će cena za koju će biti prodata Naftna industrija Srbije, kao i učešće u vlasništvu gasovoda i troškovi u njegovoj izgradnji biti definisani određenim ugovorima između Gazproma i srpskih firmi. Vojislav Koštunica, predsednik srpske Vlade, rekao je da Srbija dobija magistralno-tranzitni gasovod, što će obezbediti energetsku stabilnost zemlje:\n“To znači da Srbija na ovaj način postaje i energetski faktor i lider u regionu.”\nKoštunica je najavio da će nacrt sporazuma biti potpisan 25. januara u Moskvi, i da se pregovori sa ruskom stranom nastavljaju. Aleksandar Popović, ministar energetike u Vladi Srbije, rekao je da će protok gasovoda biti najmanje 10 milijardi kubnih metara godišnje i da će kapacitet zavisiti i od trase kojom bude prolazio, kao i da će njegova vrednost, koja uključuje i završetak skladišta u Banatskom Dvoru, biti oko 1,5 milijarde evra. Što se tiče NIS-a, rekao je Popović, ponuda ruske strane za kupovinu 51 odsto te kompanije je 400 miliona evra, plus 500 miliona investicija:\n“Ali se o tome još uvek razgovara. Dakle, onog momenta kada bude postignut kompletan sporazum on će biti na uvidu javnosti. Postoji mogućnost da i kroz gasni i kroz naftni aražman dobijemo i određene količine gasa i određene količine nafte i naftnih derivata po cenama koje su danas ispod berzanskih.”\nUpitan zašto je međudržavni sporazum sa Rusijom usvojen baš u ovom trenutku, kada je na samom početku ruska strana nudila uslove koji su i sada u opticaju, premijer Vojislav Koštunica je rekao:\n“U svim pregovorima postoji jedan period pregovaranja kada se stvari prelome, kada se oceni da su one povoljne za našu stranu, ali da se naravno te pogodnosti u daljim pregovorima, pratećim ugovorima, mogu poboljšati. To je sve presudilo. Jedna opšta procena je da Srbija ne treba da bude zapećak ni istoka ni zapada, već da treba da bude potpuno samostalna kao jedna tranzitna zemlja između istoka i zapada, kada je reč o pouzdanom i stabilnom snabdevanju gasom.”\nSporazum sa Rusijom pod ovim uslovima nije podržala stranka G17 plus jer su njeni ministri ocenili da aranžman moze biti povoljniji po Srbiju. Čedomir Jovanović, predsednik opozicione Liberalno demokratske partije, zaključio je da je usvojeni sporazum plod dogovora Vojislava Koštunice i predsedničkog kandidata Borisa Tadića pred drugi krug predsedničkih izbora u Srbiji:\n“Ne mogu zbog potrebe Vojislava Koštunice da dalje kolonizuje Srbiju da podržim ideju poklanjanja NIS-a. Neka Rusi kupe NIS na tenderu kao što se kupuju kompanije po Rusiji, nemamo nikakav problem sa tim. Ukoliko ova Vlada pristaje na jednu takvu opciju samo zbog toga što deo Vlade ima potrebu za Koštuničinim glasovima, a drugi deo na taj način kompezuje gubitak podrške u biračkom telu Srbije, onda tu nema prostora za LDP, na toj strani uopšte ne želimo da tražimo prostor”\nOkvirni sporazum o energetskoj saradnji Srbije i Rusije, koji je usvojila Vlada Srbije, ima samo četiri strane, a tek kada u narednim mesecima svi prateći ugovori budu gotovi taj paket trebalo bi da ratifikuje parlament. Srbija se gasom snabdeva preko gasovoda koji od Rusije preko Ukrajine i Mađarske ide na zapad, dok bi izgradnjom novog gasovoda, nazvanog Južni tok, dobila nove neograničene količine tog energenta. Ruski Gazprom i italijanski ENI grade gasovod do Italije kojim bi se pojačalo snabdevanje zemalja Evropske unije, ali još nisu precizirane tranzitne zemlje i trasa.


Mala kartica velikih mogućnosti: "Cena minus za 3+", kikindskim porodicama doneće uštede · gradski.online\nMala kartica velikih mogućnosti: “Cena minus za 3+”, kikindskim porodicama doneće uštede\nKIKINDA- Velikoj porodici oličenoj u Pokretu za decu “Tri plus”, koja obuhvata 24 lokalne samouprave, pridružila se i Kikinda. Zašto je to dobra vest za višečlane porodice sa troje i više dece u našoj sredini pojasnio je Vladica Gavrilović, predsednik Pokreta za decu “Tri plus”:\nPokazujući malu karticu velikih mogućnosti, Gavrilović je ukazao da njenog vlasnika očekuju brojne pogodnosti, od popusta prilikom kupovine u maloprodajnim objektima kompanija koje su partneri projekta, ali i manjih računa za komunalije ili taksi prevoza, na području svih gradova i opština koje su pristupili Pokretu za decu “Tri plus”.\n-To znači da će višečlana porodica iz Kikinde, potpuno iste privilegije sa ovom karticom imati u Čačku ili Zrenjaninu. Da bi nas u budućnosti bilo isto kao danas, potrebno je da imamo mnogo više porodica sa troje i više dece.\nU Srbiji, prema poslednjim podacima, ima 138.000 takvih porodica. Cilj nam je da probudimo svest kod građana, da se svi zajedno maksimalno potrudimo da popravimo porazan natalitet.\nOvo je samo jedan od načina da se borimo protiv nevidljivog neprijatelja današnjice, odnosno bele kuge. Inače, nakon izjave saglasnosti dobija se ova kartica.\nOna pruža brojne pogodnosti i usluga ljudi velikog srca koji će se odreći dela profita zarad onih kojima je to potrebno- ukazao je Gavrilović i dodao da će, pored kartice, porodice dobiti i prospekt u kom je tačno navedeno u kojim trgovinskim objektima mogu artikle da kupe po povoljnijim cenama.\nUgovor o saradnji koji će vlasnicima ponosne kartice “Cena minus za 3+”omogućiti brojne pogodnosti i popuste potpisali su Nikola Lukač, gradonačelnik Kikinde i Vladica Gavrilović, predsednik Pokreta za decu “Tri plus”:\n– Siguran sam da će se ovdašnji javni ali i privatan sektor uključiti i podržati da i u Kikindi što pre zaživi ova kartica. Očekujem da vrlo brzo započne njihova distribucija. Već sledeće nedelje ćemo sa našim prijateljima iz Pokretu za decu “Tri plus” definisati dinamiku i kriterijume za dodelu kartica- kazao je Lukač.\nPrethodnoGrad opredelio tri miliona za vantelesnu oplodnju: Parovima do 60.000 dinara, projekat će biti dugoročan\nSledećePredstavljamo i nagrađujemo: Biljana Ostojić, đak generacije OŠ “Ivo Lola Ribar”


Vesti online / Srpski informativni portal / Srbija: SAD pomaže poljoprivredi sa 52 miliona dolara\nSrbija: SAD pomaže poljoprivredi sa 52 miliona dolara\nVorlik je posetila Pančevo da bi se uverila kakvi su rezultati te pomoći. Najvažniji programi koje je koristio pančevački Institut Tamiš su stalna obuka njihovih stručnaka iz savetodavne službe naUniverzitetu Pensilvanija, kao i primena najnovijih metoda u obradi zemlje koje čuvaju tlo i smanjuju troškove proizvodnje, ocenila je Vorlik.\n"Drago mi je da ste uvek bili pouzdan partner našim institucijama, a dobar tim stručnjaka koji imate bio je ključni faktor u toj saradnji. Posebno me raduje što naglasak u radu stavljate na zaštitu životne sredine, jer je očuvanje resursa naš zajednički zadatak", istakla je Vorlik obraćajući se zeposlenima u pančevačkom institutu.\nTa naučna ustanova je u saradnji s lokalnom samoupravom započela pionirski poduhvat koontrolisane proizvodnje hrane koju Pančevci mogu da kupuju na svojim pijacama, izjavila je gradonačelnica Pančeva Vesna Martinović.\nOna je pozvala američku ambasadorku da saradnja s Institutom Tamiš bude nastavljena, jer taj banatski grad ima velike potencijale u poljoprivredi.


"Sančo je novi Jović"?! - Sportske.net\nNije ni dobro poređenje, a i ne bi trebalo tako rano svoditi račune...\n"Los Blankosi" ušli u trku za "rudarom", Gvardiola i Klop odustaju?"Los Blankosi" ušli u trku za "rudarom", Gvardiola i Klop odustaju?Najplaćeniji Afrikanac ikada, ma nema šanse, kakve brojke!Nemci pronašli rešenje da prebrode krizuZidan lično zvao staru želju, cena je tu, Perez na potezu!\nMediji su svakog dana puni spekulacija o sudbini Džejdona Sanča, žele ga vodeći engleski klubovi, favorit je Junajted, a pominje se i Liverpul.\nBorusija traži ogroman novac, sigurno je da neće spustiti cenu ispod 100 miliona, ali je problem što ovo nije leto za transfere takvog tipa, iako engleski reprezentativac ima obećanje Borusije da će ga pustiti u domovinu iz koje je stigao pre par godina.\nOn je tada Sitiju plaćen manje od 10 miliona evra, jasno da je Borusija napravila posao veka.\nAli, nisu svi uvereni da Sančo toliko vredi.\nŠtefan Frojnd, bivši reprezentativac i nekada igrač Totenhema upozorava da Bundesliga nije isto što i jače takmičenje.\n"Za njega je bolje da ne rizikuje, da ostane još sezonu, ima vremena, ako nastavi ovako veliki ugovor neće pobeći. Dortmund ima odličan tim, bio bi zreliji za sezonu".\n"Ovako rizikuje da postane novi Jović. Otišao je i sedi na klupi, verovatno je mislio da mora da ode, jer ga zove Real", podseća Frojnd.\n"Ali, možete da sačekate, da idete manjih koracima, novac će čekati, ako imate kvalitet", objašnjava nekadašnji vezista.\n"Ne vidim što bi Sančo rizikovao, prvo neizvesno je hoće li Junajted igrati u Ligi šampiona, a drugo, ne igra za Paderborn ili Frajburg, Borusija je jedan od najboljih 20 klubova u Evropi", zaključuje Frojnd.


•Jedan od oslonaca u poslovanju preduzeća Interkomerc je dugogodišnja i uspešna saradnja sa fakultetima u Beogradu i to Pravnim fakultetom, Poljoprivrednim fakultetom, Fakultetom organizacionih nauka.\n•Stalna briga o zapošljavanju mladih, visoko školovanih ljudi u saradnji sa Nacionalnom službom za zapošljavanje je još jedan od pokazatelja društve odgovornih koraka kompanije.\n•Ostvareno je uspešno angažovanje Interkomerc-a u Privrednoj komori Beograda i to kroz Udruženje trgovine Privredne komore Beograda i u Upravnom odboru Privredne komore Beograda, a u Privrednoj komori Srbije u okviru Odbora za spoljnotrgovinske odnose.\n•Interkomerc je nagrađen u 2007.godini nagradom Privredni pobednik koju dodeljuje Privredna komora Beograda, a u 2009. godini nagradom Privredne komore Srbije za postignute rezultate u razvoju i unapređenju privrede.\n•Značajan doprinos Interkomerc-a je i u različitim privrednim društvima kao što su Srpski poslovni klub “Privrednik” koji okuplja direktore i vlasnike najkrupnijih privrednih preduzeća, Udruženje Korporativnih Menadžera, Srpske Asocijacije Menadžera, Udruženje pravnika u privredi Srbije.\n•Sve ove aktivnosti sa naučnim i drugim institucijama biće nastavljene i u 2011 godini, što u velikoj meri doprinosi razvoju i unapredjenju poslovanja kompanije, u funkciji povećanja ukupnog prihoda, dobiti i isplati dividende akcionarima.


Zadrzala je klavir koji je često bio u upotrebi.\nMisija je takodje dobro poznata po izvodjenju starih, dobrih hitova u fado maniru kao sto su De Alguna Manera ili As time goes by.\nIako fado uglavnom peva na portugalskom ona neke teme donosi i na spanskom, francuskom, katalonskom pa cak i na engleskom jeziku.\nCentar za muziku Kolarceve zaduzbine u okviru ciklusa Velikani muzicke scene-World music organizuje koncert jedne od najpopularnijih fado pevacica. MISIA sa pratecom grupom,na turneji i promociji dvostrukog CD-a pod nazivom RUAS -tour 2010 nastupice u sredu, 14.aprila u 20 h u Velikoj dvorani Kolarceve zaduzbine.\nU toku je promotivna prodaja ulaznica po ceni od 2000 dinara na biletarnici Kolarca.\nDan pre koncerta na Kolarcu, Misija ce u okviru Nomus-a nastupiti 13.aprila u 21h u Srpskom narodnom pozoristu u Novom Sadu.


Karijera u Carlsbergu » Liderstvo u Carlsbergu « Carlsberg Srbija\nPobednički timovi imaju snažne vođe\nTimski duh, inspiracija za ljude, inovativno razmišljanje, preuzimanje odgovornosti i prihvatanje promena, osobine su istinskog Carlsberg lidera koji stvara timove sa visokim postignućem. Time se vodimo i kada stvaramo buduće lidere.\nVisoko postignuće i pobednički timovi\nNaše zajedničke vrednosti: Usklađenost (Alignment), Odgovornost (Accountability) i Akcija (Action) određuju način na koji sarađujemo, na koji doživljavamo svoje liderstvo i upravljanje ljudima. Liderstvo u Carlsbergu znači osnažiti pojedinca da teži visokom postignuću i izgradnji pobedničkih timova. Ohrabrujemo preduzetništvo kod svojih ljudi, kako bi ostali agilni i podržali rast kompanije.\nRazvoj liderskih postignuća\nPomažemo razvoj liderskih veština kroz razvojne programe, učeći iz najboljih praksi iz naše kompanije i, što je najvažnije, održavanjem fokusa na egzekuciji. Fokusiramo se na to kako se stvari rade, a ne samo na ono što je postignuto.\nOdlučni smo u tome da napravimo razliku u biznisu, pa ohrabrujemo i podržavamo uravnotežen pogled na posao, u kontekstu života pojedinca u celini.


EU traži hitan prekid vatre na jugoistoku Turske\nŠefica evropske diplomatije Federika Mogerini zatražila je danas u Ankari hitan prekid vatre na jugoistoku Turske gdje se vode sukobi između turskih snaga bezbjednosti i pobunjenika iz Radničke partije Kurdistana (PKK).\n"Pozivamo na hitan prekid vatre", rekla je Federika Mogerini novinarima poslije razgovora s turskim zvaničnicima i dodala da EU oštro osuđuje sve obilke terorizma.Turski ministar za evropska pitanja Volkan Boškir odmah je reagovao rekavši da će Turska nastaviti svoju borbu protiv kurdskih pobunjenika.\n"Turska će kao suverena zemlja nastaviti borbu protiv terorističkih organizacija, uključujući i PKK, koje ugrožavaju nacionalnu bezbednosti", rekao je Boškir i dodao da Turska na taj način štiti interese gradjana.\nPoslije više od dvije godine prekida vatre, sukobi Kurda i Turaka nastavljeni su prošlog ljeta.\nMirovni pregovori dvije strane prekinuti su 20. jula 2015. nakon samoubilačkog napada militanata u kojem je stradalo više od 30 Kurda u Suruču na granici sa Sirijom. Za tri decenije sukoba s Kurdima, od 1984. godine u Turskoj je poginulo nekoliko desetina hiljada ljudi.\nFederika Mogerini i evropski komesari za proširenje Johanes Han i za humanitarna pitanja Kristos Stilijanides nalaze se u posjeti Ankari gdje s turskim vlastima treba da razgovaraju o primjeni sporazuma koji predviđa smanjenje priliva izbjeglica.


PCVesti - Dell predstavlja računar sa memorijom od 192 GB\nKompanija Dell je početkom move nedelje najavila da će uskoro predstaviti novi računar koji može biti opremljen sa čak 192 GB veoma brze DDR3 sistemske memorije.\nRadi se o modelu Precision T7500 koji će se isporučivati sa 12 memorijskih utičnica koje podržavaju memorijske module pojedinačnog kapaciteta 16 GB i brzine 1333 MHz. Većina savremenijih stonih računara ima od dve do četiri utičnice za DDR2 memorijske module maksimalnog kapaciteta do 4 GB koji rade pri brzinama od 400 MHz do 1066MHz.\nPrecision T7500 naravno nije moćan računar namenjen igračima, već radna stanica, čija je početna cena 1800 dolara, i koja je namenjena dizjanerima igara i digitalnim animatorima.\nDa bi iskoristio pun potencijal instalirane memorije, Precision T7500 će raditi pod serverskim izdanjem Microsoftovog operativnog sistema. Šezdesetčetvorobitna verzija Windows Servera 2003 podržava sistemsku memoriju kapaciteta do 1 TB, dok novi Windows Server 2008 može alocirati čak 2 TB RAM memorije. Za razliku od njih, 32-bitni operativni sistemi namenjeni stonim računarima, kao što su Windows XP i Vista, mogu prepoznati svega oko 3 GB sistemske memorije.\nNove Dellove radne stanice su zasnovane na Intelovoj platformi Nehalem, koja je omogućila bolju iskorišćenost i kontrolu memorije. Procesori Nehalem koriste integrisani memorijski kontroler zbog čega komunikaciju sa RAM memorijom ne ometa protok podataka na sistemskoj magistrali.\nPored serverskih verzija, korisnici mogu koristiti i 64-bitne verzije operativnog sistema Windows Vista, i to verzije Business ili Ultimate, koje mogu iskoristiti do 128 GB sistemske memorije.\nPored nove Intelove arhitekture, proizvođači računara nastoje i da iskoriste niske cene memorijskih modula. Na primer, DDR3 serverski moduli kapaciteta 4 GB, brzine 1066 MHZ, koštaju oko 120 dolara, dok je cena modula kapaciteta 8 GB između 250 dolara i 300 dolara.\nU novim Dellovim radnim stanicama će se koristiti 16-gigabajtni moduli koji su ipak daleko skuplji. Kompanije Samsung i SMART Modular Technologies nedavno su najavile DDR3 module ovog kapaciteta i brzine 1333 MHz i to po neverovatnoj ceni od 3400 dolara. Na osnovu ovih podataka da se zaključiti da će T7500 sa maksimalnim kapacitetom memorije koštati više od 50.000 dolara (osnovni računar po ceni od 1800 dolara, 12 SMART-ovih memorijskih modula i dodatni troškovi).\n|Search:Find More About Dell predstavlja računar sa memorijom od 192 GB|


Ministar spoljnih poslova Ivica Dačić učestvovao je danas u Londonu na panelu „Budućnost Berlinskog procesa“, koji je održan u okviru Samita o zapadnom Balkanu, a prisustvovali su mu i ministri spoljnih poslova Makedonije i Crne Gore.\nDačić je istakao da je „Berlinski proces“ u protekle četiri godine potvrdio da je potencijal saradnje u ovom formatu, kao i u okviru „Zapadnobalkanske šestorke“, veoma širok. Na današnjem panelu razgovaralo se i o vladavini prava, slobodi medija i uključivanju civilnog društva u evropske procese. Dačić je ocenio da, nažalost, nije sve u sprovođenju reformi, u čemu je Srbija dosta uspešna, već da postoje i druge prepreke koje usporavaju procese u regionu, pa i evropske integracije. „Svako od nas u regionu ima svoj plan i dinamiku sprovođenja reformi, želeći da što više uključi sve aktere u društvu, pa i civilno društvo koji je njen veliki deo“, istakao je Dačić, navodi se u saopštenju MSP.\nPrema njegovim rečima, prošlost se ne može menjati, ali je sigurno da se budućnost može ispravljati kako bi bilo svima bolje. „Prevazilaženjem političkih problema u regionu, ekonomski i trgovinski odnosi, pa i ideja o Regionalnoj ekonomskoj zoni, će dovesti do rezultata jer je to pravi put“, naglasio je Dačić. On je ocenio da su mediji slobodni da pišu i pitaju šta ih zanima, ali da se ne očekuje od vlada da im govore šta da pišu, ili ne pišu.


Prvi čovek Srbobrana i poverenik opštinske organizacije Srpske napredne stranke Neško Čestić rekao je da smo bili svedoci nemilog događaja i da je izvršilac još uvek nepoznat, ali da policija vodi istragu.\n- Srbobran je relativno mirna sredina, retko imamo problema, ali očigledno je da postoje ljudi koji mogu da učine ovako nešto. Ovo neće remetiti mir i stabilnost, rad naše stranke, ni predizbornu kampanju, ali se iskreno nadamo da će organi reda pronaći počinioce i primereno ih kazniti – govori Čestić.\nPredsednik opštinskog odbora Socijalističke partije Srbije Zoran Mladenović se pridružio osudi napada i poručio da je vandalizam nedopustiv u političkom životu bez obzira o kojoj se stranci radi.\n-To je delo huligana, mi takođe očekujemo da organi reda utvrde ko je izvršilac i da on bude sankcionisan. Ima mnogo stvari oko kojih mi u lokalnoj vlasti imamo različita mišljenja, ali oko dve stvari se apsolutno slažemo – osuda ovog čina i podrška Vučiću na predsedničkim izborima – ocenio je Mladenović i dodao da je to tako ne samo zbog odluke partijskog vrha, već zato što je aktuelni premijer zaista najbolji kandidat.\nGovoreći o predstojećim izborima koji se održavaju u nedelju, 2 aprila 2017. godine predstavnici stranaka koje su u vladajućoj koaliciji na lokalu ističu da je Aleksandar Vučić najbolji kandidat.\n- On je jedan od retkih državnika koji nas je pomirio sa celim svetom gde nas opet gledaju sa uvažavanjem. Stvaranjem dobre poslovne klime u Srbiji i mi u Srbobranu, koji se inače nalazi na izuzetno dobroj lokaciji, imamo priliku da se obratimo investitorima iz cele Evrope i sveta. Moramo znati da ako državna politika nije dobra, ništa ne vredi ukoliko na lokalu jeste – podvukao je Čestić i dodao da ne treba da se vraćamo u prošlost, već da gledamo u budućnost i idemo napred.\nZoran Mladenović naglašava da će SPS učiniti sve što je u njenoj moći da doprinese pobedi Aleksandra Vučića.\n- Ako posmatramo njegove državničke sposobnosti, sa kim se sve sastajao i ko ga je podržao, Vučić apsolutno zaslužuje da nas predstavlja. Treba nam čovek koji može da doprinese razvoju naše države i boljitku svih sredina u njoj. Ako posmatramo lokalni interes, pred nama je lak izbor. Svojim kvalitetima on zaslužuje da bude predsednik Srbije – kazao je bivši prvi čovek opštine i pozvao sve članove i simpatizere socijalista da glasaju za kandidata vladajuće koalicije.\nIspred SVM govorio je Laslo Feher koji je istakao da su ljudi iz te stranke prilikom odluke da li će dati podršku Vučiću analizirali šta je interes vojvođanskih Mađara.\n- Pre svega je važno da ovde bude mira i stabilnosti, zatim da nas kao pojedince i građane većinsko srpsko stanovništvo prihvati i ceni, a možemo videti kako u poslednje tri godine situacija u vezi toga ide nabolje. To se odražava na odnose između Mađarske i Srbije, a i na nas koji ovde živimo. Još jedan razlog je da funkcioniše autonomija koju imamo, tu pre svega mislim na Nacionalni savet. Isto tako, želimo da živimo bolje, a to je u suštini cilj svih nas – poručio je Feher i dodao da je Vučić zaslužio da ga SVM podrži zbog svega što je učinio za Mađare kao nacionalnu manjinu.


Škola u Slatini obeležila 147 godina postojanja i rada\nU Osnovnoj školi “Branislav Petrović” u Slatini svečano je proslavljen Dan škole i obeleženo 147 godina postojanja i rada. Dan škole je proslavljen u prisustvu brojnih gostiju, kolega, saradnika i prijatelja uz prigodan programom koji su pripremili učenici i\nRok za predaju izbornih lista za učešće na vanrednim parlamentarnim i loklanim izborima u Srbiji ističe sutra u ponoć. Gradska izborna komisija u Čačku do sada je proglasila osam izbornih lista.\nSvetski dan zdravlja posvećen borbi protiv šećerne bolesti\nSvetski dan zdravlja koji je danas obeležen posvećen je borbi protiv šećerne bolesti. Pod sloganom „Pobedi dijabetes” realizovane su zdravstveno-promotivne i preventivne akcije. Zavod za javno zdravlje u Čačku organizovao je akciju besplatnog merenja krvnog pristiska i šećera u krvi\nMinistar Sertić: Država će pomoći ugroženim preduzećima\nMinistar privrede Željko Sertić održao je juče sastanak sa lučanskim privrednicima, koji su drugi put za nepune dve godine pretrpeli ogromnu štetu od poplava. Na sastanku je razgovarano o mogućnostima direktne pomoći države ovim preduzećima, rešavanju problema sa PDV-om, kao\nG.Milanovac: Započeli radovi na izgradnji Aneksa zgrade PU “Sunce”\nU Gornjem Milanovcu danas su svečano započeli radovi na izgradnji Aneksa zgrade Predškolske ustanove „Sunce“. Rok za zavšetak radova je 60 radnih dana, a novih oko 500 kvadratnih metara prostora omogućiće upis još 100 dece, koliko ih je trenutno na\nG.Milanovac: Protest četiri većnika protiv održavanja telefonskih sednica veća\nČetiri većnika opštine Gornji Milanovac protestovala su jer su protiv održavanja telefonskih sednica veća. Oni su danas održali konferenciju za novinare ispred skupštinske sale u kojoj se održavaju sednice Veća. Novinarima su se obratili većnici Radovin Veselinović i Srđan Milićević\nLučani: Počelo pošumljavanje\nRanije doneta odluka opštinskog veća opštine Lučani o pošumljavanju ove varošice danas je počela da se realizuje. Akciju lokalne samouprave podržala je i Neda Nikolić iz Lučana koja je imala želju da svojom donacijom oplemeni prostor na ulasku u Lučane\nNazad 1 … 260 261 262 263 264 … 267 Dalje


Preminuo Jovo Ćuruvija - Slavko Ćuruvija fondacija\nĆuruvija je poslednjih petnaestak godina života proveo u potrazi za istinom o nalogodavcima i ubicama njegovog brata.\nU jednom od poslednjih intervjua koji je dao dnevnom listu “Blic“, Ćuruvija je rekao da je država konačno priznala da je organizovala ubistvo njegovog brata.\n“Nadam se da će biti pokrenut postupak protiv svih iz državnog aparata koji su učestvovali u zločinu“, rekao je Ćuruvija sredinom aprila.\nVest da je Apelacioni sud u Beogradu potvrdio optužnicu za ubistvo Slavka Ćuruvije zatekla je Jovu na lečenju u Onkološkoj klinici u Beogradu.\n“Dočekao sam trenutak da mi se probudi nada da ću ipak doživeti pravdu za brata. Pošto nemam mnogo vremena, ostaje mi samo da se nadam da će se sve brzo završiti i da će Slavkove ubice biti kažnjene“, rekao je Ćuruvija za “Politiku“, 24. marta ove godine.


Jekić sumirao sezonu: Stepenik ili dva bliži vrhu - KRAGUJEVAČKI SPORT\n– U ovu sezonu ušli smo sa nešto većim očekivanjima i sa jasnom namerom da preskočimo stepenik ili dva više u odnosu na prethodnu. Ostvareni rezultati pokazuju da smo u tome na kraju i uspeli. Završili smo ligaški deo sezone na četvrtoj poziciji, čime smo izborili izlazak na evro-scenu, zatim smo igrali polufinale plej-ofa, gde smo pružili izuzetno jak otpor ekipi Vojvodine, koja nas je na kraju eliminisala u „majstorici“, a svakako da najveća žal ostaje za tim finalom Kupa Srbije protiv kraljevačke Ribnice i propuštenom prilikom da ovu sezonu zaokružimo bar sa jednim osvojenim trofejom. U svakom slučaju, možemo biti zadovoljni ostvarenim rezultatima, uz nadu da će oni u narednoj sezoni biti još bolji – ocenio je minulu takmičarsku sezonu Vladimir Jekić, sportski direktor Odbojkaškog kluba Radnički.\nUSPEŠNA SEZONA: Sportski direktor OK Radnički Vladimir Jekić\n– Sve ekipe u ligi, uključujući i nas, iskusile su probleme sa kovidom-19 na svojoj koži. Mnogi naši igrači preležali su ovaj virus, većina srećom sa lakšim simptomima, ali bilo je i onih koji su imali nešto trajnije posledice. Samim tim, bilo je jako teško ući u pravi takmičarski ritam i tempirati formu u takvim okolnostima, sa svim tim odlaganjima utakmica, a onda i sa privremenim prekidom sezone. Ono što nam je posebno teško palo, jeste to što smo bili primorani da igramo pred praznim tribinama, na šta nismo navikli, posebno mi u Kragujevcu, gde smo uvek imali više nego zavidnu posetu u „SBB Jezeru“ – apostrofira Jekić.\n– Te tri pobede nad novosadskom Vojvodinom predstavljaju verovatno najsvetliju tačku ove sezone. Ne pamtim da je neko u skorije vreme uspeo da napravi jedan takav podvig u duelima sa Novosađanima, a nama je to pošlo za rukom. To je možda i najbolji pokazatelj našeg predanog rada, truda i kvaliteta, i dokaz da smo na pravom putu – tvrdi sportski direktor Radničkog.\n„RAK RANA“ ZA NOVOSAĐANE: Odbojkaši Radničkog upisali su čak tri pobede u duelima sa Vojvodinom ove sezone\n– Više faktora je doprinelo našem porazu u toj utakmici sa Ribnicom. Pre svega, mi smo uoči te utakmice imali određenih problema sa povredama igrača, koji su se pritom prilično istrošili u tom sjajnom meču sa Vojvodinom u polufinalu. Na sve to, finale se igralo u Vrnjačkoj Banji, što je naravno više išlo u prilog ekipi Ribnice, nego nama. Na kraju krajeva, igrači su pružili koliko su mogli u tom trenutku i ne treba ih osuđivati, posebno jer je ovaj poraz upravo njima najteže pao – pojašnjava Jekić.\n– Činjenica je da mi prethodnih sezona nismo bili u prilici da igramo tako važne utakmice koje su odlučivale o trofejima, pa samim tim nismo imali i to preko potrebno iskustvo kako bismo na pravi način izneli sav taj teret finala. Ko zna, možda nam je i bilo suđeno da izgubimo ovo finale, kako bismo stekli možda neprijatno, ali svakako preko potrebno iskustvo, koje će nam pomoći u nekim narednim bitkama za trofeje – smatra Jekić.\nPROPUŠTENA PRILIKA: Radnički je zastao na korak do trofeja u Kupu Srbije\n– Sam plasman u Čelendž kup predstavlja jednu lepu priliku da naši igrači, paralelno sa kvalitetnim utakmicama u našoj ligi, dodatno napreduju kroz igranje evropskih mečeva. Takođe, to što igramo Evropu svakako će probuditi i nešto veće interesovanje kod igrača na tržištu. Jedina otežavajuća okolnost je ova situacija sa kovidom-19, koja nas stavlja u stanje konstantne neizvesnosti, pošto se još uvek ne zna da li će se ti evropski kupovi uopšte igrati, odnosno da li će doći do promena sistema takmičenja, skraćivanja broja učesnika itd. Sve je to za sada u nekoj vrsti sumaglice, ali se nadamo da će ova pandemija uskoro početi da jenjava, kako bismo se vratili nekom uobičajenom režimu treninga i takmičenja – priželjkuje sportski direktor Kragujevčana.\n– Mi smo prethodne sezone bili jedna od najgledanijih ekipa u ligi i sigurno je da nam prisustvo naše verne publike u „SBB Jezeru“ i te kako nedostaje. Veliki broj ljudi je u ovoj sezoni izražavao interesovanje za naše mečeve, raspitivali su se na koji način mogu da prisustvuju utakmicama, ali jednostavno ova situacija sa kovidom-19 nam je poprilično vezala ruke po tom pitanju, tako da nažalost nismo mogli da im izađemo u susret. Naša očekivanja su da će po završetku ove pandemije trbine „SBB Jezera“ biti još popunjenije, nego što je to bio slučaj u nekom pređašnjem periodu – ubeđen je Jekić.\nFALI PUBLIKA: U Radničkom se nadaju jenjavanju pandemije kovida-19 i povratku publike na tribine\n– Klub se nakon perioda finansijske krize uspešno stabilizovao i mogu reći da danas funkcioniše na jednom visokom profesionalnom nivou. Veliku zahvalnost za to dugujemo državi, koja je pomagala srpske klubove, posebno u ovim teškim vremenima, kao i Gradu Kragujevcu, koji je uvek stajao uz nas i podržavao nas u našim ambicijama. Tokom ove sezone imali smo veliku podršku od strane direktora Sportskog privrednog društva Radnički Bojana Ilića i člana Gradskog veća za sport Predraga Stevovića, koji su nas pratili i bodrili maltene na svakoj utakmici. Naravno, nikako ne smemo da zaboravimo ni Odbojkaški savez Srbije, koji je prepoznao naš predani rad i rezultate, i koji nas takođe ohrabruje da nastavimo zacrtanim putem. Ono što bih naglasio, to je da klub iz godine u godinu ostvaruje sve veći napredak, kako u organizacionom, tako i u rezultatskom pogledu – ističe Jekić.\nPODMLAĐIVANJE EKIPE: Jedan od ciljeva u narednoj sezoni je da se paralelno sa rezultatskim uspesima izvrši podmlađivanje ekipe\n– Evidentno je da se mi iz godine u godinu trudimo da dođemo do tog nivoa koji je potreban za osvajanje trofeja, ali to nije nimalo lako i brzo ostvarivo, s obzirom na jako ozbiljnu konkurenciju u ligi. Tu pre svega mislim na novosadsku Vojvodinu, koja je ispred nas u većini segmenata i veliko je pitanje da li ćemo i u kojoj meri uspeti da joj pariramo u sezonama koje slede – naglašava sportski direktor Kragujevčana.\n– Nameravamo da u narednoj sezoni malo podmladimo ekipu, da pružimo šansu mladim i talentovanim igračima iz naše odbojkaške škole, koji će biti podržani nekolicinom iskusnijih igrača iz drugih sredina. To je, uostalom, nešto što smo želeli da uradimo i mnogo ranije, ali su sam kvalitet takmičenja i pritisak rezultata diktirali neki svoj tempo. Naravno, još uvek je rano govoriti o igračkom kadru za narednu sezonu. Najpre treba da vidimo kakva je situacija sa igračima kojima je istekao ugovor na kraju ove sezone, da li ćemo moći da ih zadržimo u klubu, pa da onda procenimo šta je to što tržište može da nam ponudi u ovom trenutku. U svakom slučaju, naša želja je da do početka priprema imamo oformljen kostur ekipe za narednu sezonu – otkriva Jekić.\nSportski direktor Radničkog osvrnuo se i na učinak ženske ekipe, koja je nakon ne baš sjajnog početka sezone vremenom podigla nivo igre i takmičenje u Prvoj B ligi Srbije završila na odličnoj petoj poziciji.\n– Ovo je odličan rezultat, ako se uzme u obzir da smo pomalo nespremno ušli u početak sezone, budući da nismo imali dovoljno vremena da se adekvatno pojačamo za ovaj rang takmičenja. Na kraju su sav teret iznele devojke iz Kragujevca, koje su uspele da ostvare naš primarni cilj, a to je opstanak u ligi. U narednoj sezoni pokušaćemo da odemo korak dalje, a da pri tom ne odustanemo od našeg koncepta afirmisanja mladih igračica iz Kragujevca. Sama činjenica da je interesovanje za žensku odbojku u našem gradu poslednjih godina u velikoj ekspanziji, pruža nam mogućnost za tako nešto. Naravno da je to jedan dugoročan proces koji iziskuje dosta strpljenja, ali svi u klubu smo uvereni da će se sav taj trud na kraju višestruko isplatiti – dodao je Jekić.\nPrevious Vojvodini „majstorica“ i plasman u finale plej-ofa\nNext Matić produžio vernost matičnom klubu


TSL - Turk Telekom u dobrom raspoloženju čeka odlučujući duel sa Partizanom - Sportske.net\nTSL - Turk Telekom u dobrom raspoloženju čeka odlučujući duel sa Partizanom\nEkipa iz Ankare vezala i četvrtu pobedu u svim takmičenjima pred važan duel sa "crno-belima" u Evrokupu.\nKošarkaši Turk Telekoma savladali su Istanbul BB u svojoj dvorani u 11. kolu turske Super lige, bilo je 89:84 za ekipu iz prestonice.\nRazbili su rivala u prvoj deonici, postigli su 23 poena, primili samo 11 i već na prvu pauzu otišli sa velikim suficitom.\nIpak, stvari su se okrenule u nastavku, gosti iz Istanbula su se razigrali i na poluvreme otišli sa samo pola koša minusa.\nU nastavku je bilo veoma neizvesno, treća deonica okončana je bez pobednika, te je Turk Telekom u poslednjih 10 minuta preneo višak od jednog poena.\nUsledilo je ubrzo i izjednačenje, ali gosti nikako nisu uspevali da preokrenu rezultat, tesno je bilo do samog kraja, ali je domaćin uspeo da zadrži prednost i upiše novu pobedu.\nIstakao se Silven Landesberg sa 26 poena i šest skokova, pratili su ga iskusni Kaja Peker sa 17 poena, kao i Ti Džej Vebster i Metin Turen sa po 14 postignutih poena. Vladimir Štimac je dodao devet poena i šest skokova.\nU poraženom sastavu 15 poena Holoveja, po 14 su dodali Jagmur, Kulig i Minčev, dok su dvocifren učinak sa po 11 poena imali i Semih Erden (9sk) i Luka Babić.\nTurk Telekom tako sa četiri vezana trijumfa ide na megdan Partizanu u okviru poslednjeg kola grupne faze Evrokupa, imaju četiri pobede i pet poraza, "crno-beli" su na 3-5 i pobeda je za četu Andree Trinkijerija neminovnost.\nDarušafaka je sa novim trenerom konačno prekinula negativan niz, slavili su u Bandirmi protiv Banvta rezultatom 65:82.\nIstakao se Toni Daglas sa 19 poena, pratili su ga Savaš sa 14, Mekalum sa 12 poena i Demir sa 11.\nU poraženom sastavu 17 poena Morgana, 13 je dodao Aleks Perez.


Manifestacija Sport za sve - Portal o invalidnosti\nPosted on Dec 5 2018 - 11:42am by Redakcija\nManifestacija Sport za sve je sportski događaj inkluzivnog karaktera koji će okupiti decu i mlade, sportiste i sportistkinje sa invaliditetom, kako iz Beograda, tako iz cele Srbije (Šapca, Loznice, Novog Sada, Aleksinca, Kragujevca, Ćićevca, Subotice, Priboja, Velike Plane). Sport za sve održava se u hali Aleksandar Nikolić (hala Pionir), 6. decembra (četvrtak) s početom u 11 časova.\nUčesnici će se oprobati u mnogobrojnim sportskim aktivnostima: košarka u kolicima, sedeća odbojka, badminton, golf, golbal, tekvondo, veslanje, stoni tenis.\nManifestaciji će prisustvovati i naši paraolimpijci, osvajači medalja sa najvećih svetskih i evropskih takmičenja.\nPrisutnima će se obratiti Velimir Knežević, predsednik Sportskog saveza osoba sa invaliditetom Beograd, predstavnik Grada Beograda i predstavnik UNICEF-a.\nDogađaj organizuje Sportski savez osoba sa invaliditetom Beograda u saradnji sa UNICEF-om, uz podršku Sekretarijata za sport i omladinu i Sekretarijata za socijalnu zaštitu. Cilj manifestacije je da promoviše i podstiče značaj sporta, fizičke kulture i inkluzivnog pristupa u sistemu društvenih vrednosti zajednice.


Svako treće vozilo prodato na lizing - Auto - Dnevni list Danas\nPočetna » Auto » Svako treće vozilo prodato na lizing\nLizing tržište u Srbiji prati pozitivne trendove na globalnom nivou\nSvako treće vozilo prodato na lizing\nOporavak lizing industrije od posledica velike finansijske krize, koji je počeo 2012. godine, doživljava veliki zamah u prethodne tri godine.\n0Piše: M. Stevanović 25. juna 2018. 15.00\nU prilog tome svedoči podatak da lizing tržište raste, u proseku, po stopi od oko 15 odsto godišnje. Najveći rast od oko 23 odsto godišnje beleži lizing putničkih automobila (u 2017. svako treće vozilo prodato je na lizinga). Pokazatelji su još impresivniji kad je reč o lizing tržištu u Srbiji, koje je u 2017. godini ostvarilo rast od 26 odsto, pri čemu je prodaja putničkih vozila porasla za oko 40 procenata. Ovi podaci mogli su se čuti na konferenciji upriličenoj povodom obeležavanja 15 godina rada na tržištu Srbije kompanije S Lizing, članice Erste grupe.\n– S Lizing je prethodnu godinu završio sa oko 50 miliona evra novih plasmana, što predstavlja rast od oko 30 odsto. Sklopili smo oko 24.000 ugovora i finansirali predmete lizinga u ukupnoj vrednosti od oko 700 miliona evra. Kad je reč o predmetima lizinga, najviše smo finansirali kupovinu putničkih vozila (39 odsto), slede komercijalna vozila (36 odsto) i mašine i oprema (25 odsto). Važno je naglasiti da fizička lica u ukupnom portfoliju učestvuju sa 50 odsto, ako se posmatra broj klijenata, i sa 13 procenata u ukupnim plasmanima. Što se pravnih lica tiče, 22 odsto ih je posredstvom lizinga nabavilo više od tri vozila – kaže Bojan Vračević, predsednik Izvršnog odbora S Lizinga.\nPrema oceni Vuka Vučevića, člana Izvršnog odbora S Lizinga, početak 2018. godine nije izneverio očekivanja, s obzirom na to da je u prvom kvartalu, a u odnosu na isti period lane, registrovan rast tržišta od oko 30. On ukazuje na činjenicu da je prošle godine registrovano oko 29.000 novih vozila, i da je ukupno tržište poraslo za oko 6,5 odsto u odnosu na 2016.\n– Naše procene su da će privredni rast i rast stranih investicija pozitivno uticati na tražnju za investicionim dobrima koja su predmet finansiranja lizinga. Mi ćemo se fokusirati na finansiranje MSP, ali i fizičkih lica. Kroz zajedničku prodaju usluga sa Erste bankom, pružićemo klijentima mogućnost da na jednom mestu realizuju potrebe za izvorima finansiranja. Podržavamo i ekološki održiva rešenja, kao što su električna vozila i autobusi, kar šering programi – ističe Vučević i dodaje da je plan finansiranje svakog desetog novoprodatog putničkog vozilo u narednih pet godina.\nO najnovijim trendovima na lizing tržištu Austrije govorio je Gabor Niderlander, koordinator međunarodnog razvoja finansiranja automobila austrijskog S Lizinga. On je naveo podatak da su u Austriji četiri, od deset, vozila kupljena na lizing, kao i da prodaje raste dostižući nivo od oko sedam milijardi evra: „Naš portfolio rastao je u prethodne tri godine po stopi od oko 14 odsto godišnje, dok broj aktivnih ugovora premašuje 67.000 aktivnih ugovora. Naš cilj je da postanemo akter i u uslugama digitalne mobilnosti“, poručuje Niderlander.\nI rumunsko tržište beleži trend rasta od oko 15 odsto godišnje, dostižući u 2017. vrednost od 2,2 milijarde evra. „Lizing kompanije u vlasništvu banaka u Rumuniji čine oko 60 odsto tržišta, dok je udeo onih čiji su vlasnici proizvođači, ili dileri, 30 odsto, a nezavisnih oko 10 procenata“, kaže Bogdan Jonut Speteanu, generalni direktor kompanije BCR Lizing iz Rumunije. On se pohvalio i podatkom da su uveli i uslugu finansiranja alternativnog prevoza, kar šering (iznajmljivanje) električnih vozila putem aplikacije, što je, inače, veoma popularno među mladima.\n– Za dinamičniji privredni rast Srbiji su, u javnom sektoru, potrebne investicije u iznosu od 1,5 do 2,5 milijarde evra godišnje, a bar toliko trebalo bi da uloži i privatni sektor. Dakle, treba nam tri do pet milijardi evra investicija godišnje. Koliko lizing može da doprinese ostvarivanju tog cilja? U ovom trenutku godišnji obim finansiranja iznosi 400 miliona evra, uz kontinuiran rast. Zato mislim da ćemo veoma brzo dostići nivo od 600 do 700 miliona evra godišnje. Uz očekivanu dinamiku rasta, učešće lizinga u ukupnim investicijama u javnom sektoru trebalo da dostigne nivo od bar 15 procenata – procenjuje Bojan Vračević, predsednik IO kompanije S Lizing, uz opasku da je lizing industrija prirodni partner privredi i državi.\nKretanja na lizing tržištu\nTržište – Stopa rasta\nGlobalno – 15 odsto\nSrbija – 26 odsto\nPutnički automobili (globalno) – 23 odsto\nPutnički automobili (Srbija) – 40 odsto\nlizing trziste, rast, srbija


Beta\t 19. septembra 2015. 19:40\nGrci sutra izlaze na još jedne vanredne parlamentarne izbore, na kojima, međutim, nema bitnijeg političkog uloga, s obzirom da se borba neće voditi ni oko mera štednje, ni opraštanja dugova, ni radnih mesta u javnom sektoru niti visine poreza.\nAko će se na njima ikakva borba voditi, to su izgledi – doduše mršavi – da se dođe do političke stabilnosti, koja bi pomogla da se vaspostavi neka vrsta ekonomske normalnosti u zemlji sa 25 odsto nezaposlenih, ozbiljnim ograničenjima u bankarskom poslovanju i katastrofalnim javnim dugom.\n“S obzirom da je (treći paket međunarodne finansijski pomoći) dobio većinu poslanika grčkog parlamenta, na ovim izborima nema nikakvog uloga”, rekao je Dmitri A. Sotiropulos, politički analitičar sa Univerziteta u Atini. Prema njegovim rečima, i Siriza i Nova demokratija imaju vrlo mali manevarski prostor za političke manevre – ko god od njih da pobedi.\nSuočen s mogućnošću bankrotstva zemlje, socijalne katastrofe i izlaska zemlje iz evrozone, Cipras je pristao na treći paket finansijske pomoći, vredan 86 milijardi evra, pod uslovima koji ga drže “na kratko” – što je dovelo do pobune u njegovoj stranci Siriza i koštalo ga parlamentarne većine.\nPravo pitanje na ovim izborima jeste hoće li pobednik moći da izdrži na vlasti duže od Sirize, koja je vladala sedam meseci.\nPo svemu sudeći, biće potrebna tropartijska koalicija, do čega bi vrlo lako moglo da se dođe uz pomoć dve male centrističke proevropske stranke.\nU parlament bi moglo da uđe devet stranaka, uključujući ultradesničarsku Zlatnu zoru, koja je na poslednjim izborima bila treća po broju glasova i još se kotira dobro.


Direkcija za evropske integracije: Velika iskušenja za BiH u ovoj godini - Klix.ba\nBiH Direkcija za evropske integracije: Velika iskušenja za BiH u ovoj godini\nDirekcija za evropske integracije: Velika iskušenja za BiH u ovoj godini\n3.1.2015. u 08:43\nNevenka Savić Direkcija za evropske integracije\nDirektor Direkcije za evropske integracije Nevenka Savić ističe da BiH čekaju velika iskušenja u ovoj godini.\nOd novih vlasti očekuje se da se potpisom obavežu na provođenje socio-ekonomskih reformi na osnovu Sporazuma za rast, što bi dovelo do stupanja na snagu Sporazuma o stabilizaciji i pridruživanju.\nSavićeva u intervjuu Srni navodi da ozbiljnost i složenost predstojećih izazova ukazuje da bi i 2015. za BiH mogla biti godina velikih ispita.\n"Odluka o uspostavljanju efikasnog mehanizma koordinacije trebalo bi da bude među prvim zadacima novog Vijeća ministara BiH", smatra ona.\nPrema njenoj ocjeni, BiH treba da izradi planske dokumente u sektorima "demokratija i upravljanje", te "vladavina prava" i "osnovna ljudska prava" da bi mogla da računa na novac iz IPA 2015. alokacije.\n"Do kraja februara BiH treba opisati stanje u ovim sektorima, a do kraja aprila definisati prioritetne pravce razvoja. Među prvim aktivnostima su i završetak izrade `Nacionalnog programa ekonomskih reformi` koju na nivou BiH koordiniše Direkcija za ekonomsko planiranje", precizira Savićeva.\nSudeći prema Izvještaju Evropske komisije o napretku za 2014, BiH je napredovala u domenima carinskog zakonodavstva, kontrole granica, azila, migracije, vizne politike i pregovorima o pristupanju Svjetskoj trgovinskoj organizaciji...\nOgraničeni i vrlo mali napredak zabilježen je u oblasti konkurencije, energetike, poljoprivrede, transporta i socijalnih politika.\nDirektor Direkcije za evropske integracije BiH ocjenjuje da je 2014. godina za BiH, u evrointegracijskom smislu, bila godina inicijativa.\nPrethodni komesar za proširenje EU Štefan File u februaru je predstavio inicijativu Evropske komisije kao dodatni vid pomoći EU BiH u procesu integrisanja.\nOna se sastojala od proširenja foruma Strukturalnog dijaloga na pitanja borbe protiv korupcije, uz učešće civilnog društva, te formiranja radne grupe za program IPA u kojoj su bili i voditelji izvršne vlasti u BiH.\nBilo je predviđeno povezivanja prioriteta ekonomskog i socijalnog razvoja sa prioritetima korištenja pretpristupne pomoći i sredstava međunarodnih finansijskih institucija.\nInicijativa je krenula u realizaciju, ali su BiH ubrzo pogodile katastrofalne poplave, pa su izazovi integracije izašle iz fokusa, jer su brojne zajedničke aktivnosti s Evropskom komisijom bile posvećene otklanjanju posljedica ove prirodne katastrofe.\nOdgovarajući na molbu Direkcije u svojstvu kancelarije IPA - koordinatora BiH, Evropska komisija je predložila, a Vijeće ministara BiH podržalo, preusmjeravanje oko 42 miliona eura iz programa IPA 2011, 2012. i 2013. za oporavak i rekonstrukciju nakon poplava.\n"Za ovu namjenu alocirano je i 15 miliona eura iz paketa IPA 2014. Nadležne institucije u BiH izradile su nacrt Akcionog plana za zaštitu od poplava i upravljanja rijekama 2014-2017, čije je usvajanje važno za korištenje sredstava EU u ovoj oblasti", naglašava Savićeva.\nUprkos gotovo nemogućim rokovima i bez priprema, koje su bile uslovljene uspostavljanjem efikasnog mehanizma koordinacije, BiH je ove godine isplanirala i program IPA 2014, koji je Evropska komisija nedavno usvojila.\n"U međuvremenu su Hrvatska i Slovenija inicirale potrebu za razgovorom o takozvanom novom pristupu EU u odnosima sa BiH, najavljujući svojevrsnu reorganizaciju bavljenja prioritetima u procesu.\nIdeja je ukazivala na poruku da je maksimum napora potrebno uložiti u strukturne reforme i socio-ekonomski oporavak od kojih će građani imati vidljivu korist", napominje Savićeva.\n"Bilo jasno da novi pristup ne bi značio drugačiju integrativnu putanju za BiH od one koju imaju svi ostali, niti snižavanje kriterijuma za članstvo, već bavljenje najkrupnijim izazovima u ovoj zemlji na način da se njima ne uslovljava napredak u početnoj fazi procesa", pojašnjava ona.\nDirektor Direkcije za evropske integracije BiH podsjeća da su prvi konkretni detalji predstavljeni u britansko-njemačkoj inicijativi u novembru, koja je na decembarskoj sesiji ministara inostranih poslova EU dobila oblik inicijative EU.\nDanas sastanak Odbora za stabilizaciju i pridruživanje između BiH i EU\n07.11.2019. u 08:12\n04.11.2019. u 22:55\nBiH se od septembra 2018. nalazi u totalnom zastoju u ispunjavanju uvjeta za EU\n22.08.2019. u 09:20\nFinaliziranje pregovora 0\nKako bi mogao izgledati novi sastav Vlade FBiH nakon reorganizacije ministarstava\nPotraga za napadačem 2\nAkcija "Merhameta" 2


Masovne grobnice u Alepu: Nema razlike između terorista i opozicije - Sputnjik Srbija\n02:34 23 Septembar 2020\nMasovne grobnice u Alepu: Nema razlike između terorista i opozicije\n19:02 26.12.2016 Preuzmite kraći link\nMasovne grobnice žrtava mučenja u Alepu potvrđuju jednostavnu istinu — između takozvane opozicije i terorista DAEŠ-a nema nikakve razlike, rekao je u ponedeljak novinarima prvi zamenik predsednika Komiteta Saveta Federacije za odbranu i bezbednost Franc Klincevič.\nU Alepu pronađeno sedam ogromnih skladišta oružja i municije\nPortparol Ministarstva odbrane Rusije Igor Konašenkov izjavio je ranije u ponedeljak da su u Alepu pronađene masovne grobnice desetina Sirijaca koji su bili izloženi surovim mučenjima i nasilju.\n„Pronađene masovne grobnice Sirijaca u Alepu, koji su bili monstruozno mučeni, služe kao još jedan nesporni dokaz da između takozvane opozicije i terorista DAEŠ-a nema nikakve razlike. Mislim da će pre ili kasnije i Zapad morati to da prizna“, naveo je Klincevič.\nPrema njegovim rečima, islamski radikalizam koji je mnogo puta promenio svoj oblik, došao je do krajnje tačke u svom prirodnom razvoju.\n„Ni sa čim sličnim nisam morao da se suočim čak ni u vreme avganistanskog rata, iako se dušmani nisu posebno ceremonijalno ophodili prema svojim protivnicima. S njima je, međutim, ipak bilo moguće razgovarati, dogovoriti se makar nekako“, rekao je političar.\n„Danas nastavljači njihovog dela prihvataju samo jedan argument, a to je sila“, naglasio je senator.\nmasovne grobnice, sirijska opozicija, teroristi, Mučenje, žrtve, DAEŠ, Franc Klincevič, Alep, Sirija


6 trikova za jaču motivaciju i uspešne rezultate treninga - Lepota i zdravlje\n6 trikova za jaču motivaciju i uspešne rezultate treninga\nOvih šest saveta potražite na sledećim stranama…\nNe postoje adekvatna istraživanja koja bi potvrdila kako je snagom volje moguće naterati sebe na skoro sve aktivnosti, pa tako i one koje stvaraju osećaj stresa i izrazitog fizičkog i psihičkog napora.\nNeki stručnjaci tvrde kako samostalno prisiljavanje pojedinca na izvršenje određenih aktivnosti koje ga užasavaju u slučaju izbegavanja određenih aktivnosti koje želi kontinuisano da izvršava deluje vrlo pozitivno.\nNeki naučnici veruju da šećer pospešuje snagu volje.\nUnosite adekvatne količine nutritivnih elemenata kako biste imali dovoljno i snage i volje za izvršenje zadataka, odnosno aktivnosti koje biste voleli da uradite.\nPročitajte i… Nova rutina vežbanja: Do zdravog i vitkog tela za samo 12 minuta\nNedostatak sna utiče na raspoloženje, te izvođenje svih aktivnosti.\nPročitajte i… Vožnja rolerima: Zdravi i vitki uz zabavan trening\nKako biste bili adekvatno raspoloženi i u mogućnosti za kvalitetno treniranje omogućite vašem organizmu adekvatan odmor.\nPročitajte i… Top 7 stvari koje bi trebalo da uradite nakon treninga\nHolivudske zvezde koje su se borile za starateljstvo nad decom


Vesti online / Vesti / Zanimljivosti / Misica sasvim iskreno: "U vezi sam s muškarcem i ženom, zajedno odgajamo dete"\nSrećna porodica: Rangel Karlos sa mužem, detetom i njihovom devojkom\nIzbor za ženu sa najboljom zadnjicom na svetu brzo je proslavio ovu atraktivnu crnku, a osim fotografija nedavno se u medijima pojavio i njen intervju u kome je otkrila nešto o sebi.\nOdnosno o svojoj srećnoj porodici.\nOno što je iznenadilo javnost je činjenica da je kandidatkinja istovremeno u vezi s muškarcem i sa ženom, a ova neobična porodica zajedno odgaja dete.\nLepa Rangel je već pet godina u braku sa Elkerom Karlosom, a ovaj ljubavni par je u vezi i sa 19-godišnjom Karinom, koja jednako učestvuje u odgoju njihovog sina.\n- Moguće je biti zaljubljen i voleti više osoba istovremeno, a da niko nije povređen - izričita je manekenka.\nNjih troje često na Instagramu objavljuju zajedničke fotografije, na kojima izgledaju veoma srećno i ispunjeno.


Fudbalski veterani „sprijateljili“ Kotor Varoš i Mursku Sobotu - KVorum.net / Kotor-Varoš -\nFudbalski veterani „sprijateljili“ Kotor Varoš i Mursku Sobotu\nAutor: Slaven Šubara / Datum: 06.02.2017. 09:42\nFudbalski veterani Kotor Varoša su gostovali u Murskoj Soboti na poziv župana ove opštine Aleksandera Jevšeka i tom prilikom odigrali prijateljsku utakmicu protiv domaćeg tima.\n„Fudbalski veterani su povezali Kotor Varoš i Mursku Sobotu, što otvara mogućnost saradnje na svim poljima. Ovakvi susreti imaju neke posebne draži koje nadmašuju sam pojam sporta i takmičenja, jer simbolizuju vitalnost sporta i igre, kao jedne od najdubljih ljudskih potreba“, rekao je župan Murske Sobote Aleksander Jevšek.\n„Dvodnevni boravak u Murskoj Soboti će nam ostati u lijepom sjećanju, jer se domaćin pobrinuo da sve organizuje na najvišem nivou. Naša je obaveza da u drugoj polovini godine ugostimo prijatelje iz Slovenije i odigramo revanš susret“, istakao je kapiten kotorvaroških veterana Aleksa Vučanović i pohvalio ljubaznost osoblja u motelu Čarda.\n„Tokom boravka u Murskoj Soboti dobili smo pozive za gostovanja u Makarskoj i Gorici, jer smo postali prepoznatljivi u regionu zbog načina na koji promovišemo našu lokalnu zajednicu i želje da sklapamo nova prijateljstva“, dodao je Petrović i najavio gostovanje veterana u Širokom Brijegu u aprilu mjesecu.\nTokom boravka u Sloveniji veterani iz Kotor Varoša su svojim prisustvom uveličali obilježavanje 92-og rođendana Vatrogasnog društva Murska Sobota, gdje je član ekipe Radoslav Drljača, radnik Vatrogasnog društva Kotor Varoš, dobio prigodne poklone.\nPrethodna vijest: Suđenje specijalcima: Odbijen zahtjev za izuzeće sudija Sljedeća vijest: Dragoslav Jotanović pobjednik Svetosavskog šahovskog turnira „Maslovare 2017“


Danas predsjednički izbori u Crnoj Gori, među sedam kandidata i jedna žena | Tacno.net\nDanas predsjednički izbori u Crnoj Gori, među sedam kandidata i jedna žena\nAutor 👤tačno.net 15.4.2018. u 08:17\nNe, nikad nećemo prestati da pričamo o ovome\nOdržan prosvjed ispred spomenika Franji Tuđmanu zbog političke represije\nU Crnoj Gori se danas održavaju predsjednički izbori, a 532.599 građana s pravom glasa birat će između sedam kandidata za novog šefa države, među kojima je prvi put u historiji i jedna žena kandidatkinja SDP-a Draginja Vuksanović.\nOsim nje, zanimljivost ovih izbora je i povratak na političku scenu Mila Đukanovića, aktuelnog lidera vladajućeg DPS-a, kojemu se daju najveće šanse da zamjeni Filipa Vujanovića.\nNjegovu predsjedničku kandidaturu podržali su koalicijski partneri DPS-a – Socijaldemokrate, Bošnjačka stranka, Hrvatska građanska inicijativa, Demokratska unija Albanaca, Albanska alternativa i Demokratska partija.\nDo sada su funkciju predsjednika Crne Gore obnašali – aktuelni predsjednik Filip Vujanović (tri puta), Momir Bulatović (dva puta) i Milo Đukanović (jednom).\nGlasanje će pratiti 152 promatrača iz 39 zemalja, uključujući 122 dugoročna i kratkoročna promatrača koje je rasporedio ODIHR, 17 zastupnika i članova osoblja iz PSSE, te 13 predstavnika Evropskog parlamenta.\nTagovi: Crna Goracrna gora izborimilo đukanović


Muzika Arhive - Stranica 50 od 143 - Dan u Beogradu\nNaslovna » Izlasci » Muzika (strana 50)\nMuzikom kroz muzej: Stana Krstajić i Uki Ovaskainen\nKoncerti na Zidiću – jun 2021.\nCZK Grocka: Muzička bašta 2021.\nLetnja manifestacija „Omladinska četvrt“\nCvetni trg: Koncert „Jazz Fluid“\nDoček Nove godine u Sava centru: Otmeno – klasiku molim!\n23. decembar 2016. Klasika 2\nU subotu, 31. decembra od 21.00, već tradicionalno, u Sava centru će biti organizovan besplatni doček Nove godine „Otmeno – klasiku molim!“.\nKoncerti najboljih studenata FMU: Dušan Joksić, violina\n20. decembar 2016. Klasika 0\nCentar lepih umetnosti Guarnerius u utorak 20. decembra od 20 časova u svojoj sali, u ciklusu “FMU i Guarnerius nagrađuju“, predstavlja mladog violinistu Dušana Joksića.\nBeogradska filharmonija: Koncert za zaljubljene 23. decembra\nPoslednji ovogodišnji koncert Beogradske filharmonije iz redovnog programa „Za zaljubljene“ najavljen je za petak 23. decembar, u Velikoj dvorani Kolarčeve zadužbine.\nSedmi World Music samit u Beogradu\nI ove godine će u Beogradu biti održan World Music samit, skup ljubitelja, poznavaoca i promotera muzike sveta, u organizaciji World Music asocijacije Srbije (WMAS).\n16. decembar 2016. Koncerti 0\nLegendarni škotski pank bend konačno dolazi u Beograd: The Exploited će nastupiti 22. aprila u Domu omladine Beograda.\nElektropionir: On Tour slavi peti rođendan\n14. decembar 2016. Koncerti 0\nU četvrtak, 22. decembra od 20.00, u klubu Elektropionir sastav On Tour proslaviće koncertom peti rođendan.\nBeogradska filharmonija: Za megalomane, treći koncert\n13. decembar 2016. Klasika 0\nTreći koncert Beogradske filharmonije u seriji Za megalomane u sezoni 2016/17 dovodi u Veliku dvoranu Kolarčeve zadužbine u petak 16. decembra violončelistu Torleifa Tedena, jednog od najcenjenijih muzičara u Skandinaviji.\nDOB: Fish in oil, promocija novog albuma\n11. decembar 2016. Koncerti 0\nU sali Amerikana Doma omladine Beograda u četvrtak 15. decembra, od 21 čas, nastupa jazz sastav Fish in oil, na koncertu kojim promoviše album “3 ključa”.\nZimska muzička čarolija, 26. januara\n11. decembar 2016. Klasika 0\nU velikoj dvorani Sava centra, 26. januara od 20.00, Dečja regionalna filharmonija održaće koncert „Zimska muzička čarolija“.\nPage 50 of 143« Prvo...203040«4849505152\t»\t607080...Poslednje »


Policija: Vozač kombija u Barseloni nije identifikovan\nPolicija Katalonije je saopštila da još nije identifikovan vozač kombija koji uleteo među građane u centru Barselone. Tom prilikom je ubijeno najmanje 13 osoba a povređeno više od 100.\nŠpanski mediji su objavili da policija traga za Musom Oukabirom (18) za koga se sumnja da je koristio bratovljeva dokumenta kako bi unajmio kombi kojim je pokosio civile.\nVisoki zvaničnik policije Đozep Luis Trapero je kazao da su uhapšena tri Marokanca i jedan Španac osumnjičena za umešanost u napad. Trapero je istakao da ni za jednog od njih nema podataka da su bili povezani sa terorističkim aktivnostima, osim jednog koji je registrovan kao sitni kriminalac, javlja Asošijeted pres.\nNekoliko sati nakon Barselone, u napadu u letovalištu Kambrilsu, blizu Barselone, poginula je jedna žena, a pet osoba je povređeno, među kojima i jedan policajac, kada je noćas posle ponoći vozilo udarilo u grupu ljudi u blizini rive i u jedan policijski auto.\nPolicija navodi da su dva smrtonosna napada u Katalonija planirana izvesno vreme nedaleko od grada Alkanar.\nU Alkanaru se dogodila eksplozija nekoliko časova pre ponoći u sredu, a policija sada povezuje taj incident sa napadima.\nŠef policije je rekao da je moguće da je vozač kombija jedan od pet osumnjičenih ubijenih u letovalištu Kambrils, ali ništa nije sigurno.


Godfri: Srbija u SAD ima partnera, napredak srpsko-američkih odnosa svetla tačka u 2021. godini\nSjedinjene Američke Države veoma su ozbiljne u želji da pokrenu potencijal Zapadnog Balkana\nGodfri je u intervjuu za Blic ocenio da je ponovni napredak srpsko-američkih odnosa svetla tačka u 2021.godini koja je, navodi, bila puna veoma izazovnih globalnih dešavanja, od tekuće pandemije do zastrašujuće mogućnosti za dalju rusku vojnu invaziju Ukrajine.\n-Obnova naših odnosa je rezultat napornog rada i posvećenosti i Beograda i Vašingtona i jasnog razumevanja istine koju smo naučili tokom prošlog veka: zajedno smo jači, poručuje Godfri.\nKaže da je veoma zadovoljan sve bližom saradnjom između EU i SAD i naglašava da stabilnost na Zapadnom Balkanu znači stabilnost u Evropi.\nGodfri ističe da porodica evropskih zemalja nije potpuna bez Srbije i njenih suseda i da će Vašington nastaviti da u potpunosti podržava dijalog koji se vodi pod okriljem EU, blisko sarađujući sa evropskim partnerima.\nGovoreći o krizi u dijalogu Beograda i Prištine i ulozi Vašingtona u tom procesu, Godfri je rekao da trajni napredak mora poteći odavde i da zavisi od želje lidera u Beogradu i Prištini da ''prionu poslu i preduzmu teške i hrabre korake, neophodne da se učvrsti mir i prosperitet koji ovaj region zaslužuje''.\nNa konstataciju da se često kaže da bi Priština formirala ZSO ako bi "Amerika htela da je ubedi na to" Godfri poručuje da će trajni i stalni prosperitet regiona doći samo iz domaćih rešenja i da se ne mogu nametnuti spolja, a da Vašington nastavlja da čini sve što može da podstakne i podrži potpunu normalizaciju odnosa Beograda i Prištine i "konačno međusobno priznanje".\nNa pitanje o dolasku novog ambasadora SAD u Srbiju, Kristofera Hila, Godfri navodi da se ne usuđuje da predviđa datum njegovog dolaska, ali da zna da se Hil "raduje povratku u Srbiju".\nIstiče da je Hil jedan od najuspešnijih američkih diplomata i da je njegova nominacija "poruka" Beogradu da Vašington ceni svoje odnose sa Srbijom i da šalje iskusnog izaslanika koji dobro poznaje region.\nKomentarišući ekološke proteste u Srbiji protiv Rio Tinta, Godfri navodi da poštuje ljude koji mirno i zakonito izražavaju svoje mišljenje, a veruje da bi resursi litijuma u Srbiji mogli da donesu ogromnu korist za ekonomski rast zemlje.\nUveren je i da bi Vlada Srbije, kao i akcionari Rio Tinta, zahtevali od te kompanije da poštuje najviše standarde u zaštiti životne sredine i istovremeno pomogne Srbiji da postane globalni lider u, kako kaže, jednoj od verovatno najvažnijih tehnologija u ovom veku.\nOdgovarajući na najave da bi "crna lista" za građane Srbije mogla da bude proširena i to vrlo brzo, Godfri ističe da SAD vide korupciju kao kritičnu pretnju miru i ekonomskom razvoju Zapadnog Balkana i da su sankcije protiv korumpiranih preduzeća i pojedinaca jedno od sredstava za suzbijanje korupcije kao kancera društva.\nNa pitanje o porukama Amerike građanima Srbije kroz spotove "Vi ste svet", ambasador kaže da Srbija ima mnogo neverovatnih heroja koji su u nepoznati u svetu i da je cilj te kampanje da se istaknu inspirativne priče koje zaslužuju više pažnje.\n"Želim da vidim da svet poznaje Srbiju kakvu je ja poznajem, kroz takve ljude, a ne kroz prizmu ratova devedesetih", navodi Godfri koji smatra da Ratko Mladić ne bi trebalo da bude "moderno lice Srbije".\nIstiče da će Srbiju pamtiti po ''dugim podnevima provedenim u Šumadiji, roštilju, rakiji, kranovima na "Beogradu na vodi", ljubaznosti ljudi i prijateljstvima koje je stekao.\nŠolc poručuje da nema prečica za ulazak u EU: Izuzetak sa Ukrajinom bi bio nepravedan prema Zapadnom Balkanu\nEntoni Godfri Ambasador SAD evrointegracije Zapadni Balkan